Realizacija mjera iz Strategije razvoja sistema javnih nabavki ne vodi unaprijeđenju ove oblasti – Institut alternativa\nInstitut alternativa » Odgovorne javne finansije » Realizacija mjera iz Strategije razvoja sistema javnih nabavki ne vodi unaprijeđenju ove oblasti\nObjavljeno 15. 09. 2016. 27. 01. 2018.\nMjere iz Strategije i pratećeg Akcionog plana nisu definisane na način da mjere stvarni, već imaginarni napredak u razvoju sistema javnih nabavki u Crnoj Gori, što je pokazao i prvi Polugodišnji izvještaj o realizaciji mjera iz Akcionog Plana za 2016. godinu.\nU julu ove godine usvojen je prvi Polugodišnji izvještaj o realizaciji mjera iz Akcionog Plana za 2016. godinu za implementaciju Strategije razvoja sistema javnih nabavki 2016-2020, koji je pokazao sve manjkavosti usvojenog strateškog okvira.\nKako se navodi u izvještaju, od 31 mjere čija je realizacija predviđena za prvu polovinu 2016. godine, u potpunosti je realizovano njih 15, još 15 se realizuje u kontinuitetu dok jedna mjera nije realizovana.\nNije realizovana mjera koja se odnosi na pripremu stručne osnove za donošenje novog Zakona o javnim nabavkama, uz obezbjeđenje pune transparentnosti i participativnosti prilikom njegove pripreme. Imajući u vidu da se sa realizacijom ove aktivnosti kasni, može se očekivati i kašnjenje u pripremi i usvajanju novog Zakona, što je predviđeno za prvi kvartal 2017. godine.\nMeđutim, djelovi Izvještaja koji se odnose na realizovane mjere i one koje se realizuju kontinuirano posebno su interesantni i ukazuju na propuste prilikom pripreme same Strategije.\nNaročito je problematično što je mjera koja se odnosi na “kažnjavanje u slučajevima kršenja ZoJN” označena kao realizovana, bez navođenja broja, organa vlasti i ukupne vrijednosti, odnosno iznosa izrečenih kazni.\nPodsjećamo da 20 % naručilaca, njih 134, nije sačinilo i dostavilo Upravi za javne nabavke (UJN) Plan javnih nabavki; skoro 10% naručilaca nije uopšte dostavilo UJN Izvještaj o sprovedenim javnim nabavkama tokom 2015. godine, dok skoro 50% njih tu zakonsku obavezu nije ispunilo u zakonom predviđenom roku.\nJavnosti je poznato, na primjer, da Ministarstvo saobraćaja i pomorstva nije sačinilo i dostavilo izvještaj Upravi za javne nabavke u zakonskom roku, o čemu su mediji pisali, ali se ovo Ministarstvo nije našlo na spisku organa vlasti koji nisu dostavili izvještaj, a koji je objavila UJN u svom godišnjem izvještaju. Dodatno, Ministarstvo saobraćaja i pomorstva nije se našlo ni na spisku kontrolisanih subjekata od strane Uprave za inspekcijske poslove – Odsjek za inspekciju za javne nabavke, koji je sastavni dio Polugodišnjeg izvještaja o inspekcijskom nadzoru u oblasti javnih nabavki, a koji je Vlada usvojila krajem avgusta. Inspekcija za javne nabavke nije preduzela aktivnosti iz svoje nadležnosti za procesuiranje ovog organa vlasti zbog kršenja Zakona.\nStoga ova mjera nije mogla biti označena kao realizovana bez preciznog navođenja gore navedenih vrsta prekršaja, počinilaca prekršaja i izrečenih kazni.\nDalje, prema nalazima Instituta alternativa (IA), 9 od 23 lokalne samouprave prekoračile su tokom 2015. godine zakonom dozvoljeni procenat upotrebe neposrednog sporazuma, kao i 10 od 33 organa vlasti čije smo izvještaje analizirali. Međutim, Zakon o javnim nabavkama prepoznaje samo procentualno ograničenje za korišćenje neposrednog sporazuma na godišnjem nivou – najviše 10%, a izuzetno 20% ukupnog godišnjeg izvšenog budžeta za javne nabavke, ali ne i prekršajnu odgovornost i kaznu u slučaju kada je taj procenat veći.\nU Izvještajnom periodu navodno su realizovane i mjere koje se odnose na uspostavljanje usklađene komunikacije između nadležnih institucija za praćenje i kontrolu procedura javnih nabavki, jačanje njihovih kapaciteta i unaprijeđenje saradnje, kao i uspostavljanje i održavanje redovne komunikacije sa javnošću, ponuđačima i naručiocima.\nU izvještajnom periodu realizovane su i mjere iz Strategije koje su ujedno i redovne aktivnosti nadležnih institucija, poput organizovanja Foruma javnih nabavki od strane UJN, zapošljavanja dodatnih službenika u DK, imenovanja predsjednika/ce DK (što je obaveza koja proizilazi iz Zakona o javnim nabavkama), kao i objavljivanje dokumentacije o procedurama javnih nabavki na Portalu javnih nabavki, što je takođe zakonska obaveza.\nU izvještaju se ni za jednu od navedenih mjera ne navode postignuti rezultati, poput, na primjer, dodatnih postignutih rezultata u procesuiranju prekršilaca Zakona o javnim nabavkama od strane Inspekcije za javne nabavke u odnosu na njene pojačane kapacitete ili postignuti rezultati DK nakon imenovanja njenog predsjednika i zapošljavanja još dva službenika, među kojima je i Sekretar Državne komisije.\nJedan od pokazatelja uspješnosti rada DK sa ojačanim kapacitetima mogao bi biti, na primjer, skraćeni period postupanja po žalbi ili povećan broj riješenih žalbi u izvještajnom periodu, međutim, u Izvještaju o realizaciji Strategije o tome nema riječi. Stoga sama realizacija ove i sličnih mjera ne može ukazivati na stvarni, već samo na imaginarni napredak u razvoju sistema javnih nabavki.\nDakle, Izvještaj govori da je skoro 50% mjera čija je realizacija predviđena za prvu polovinu 2016. godine ispunjeno, dok je sprovođenje njih isto toliko u toku. Međutim, bez navođenja jasnih, konkretnih rezultata nadležnih institucija koji su proizašli iz sprovođenja mjera iz Strategije, ne može se reći da je sistem javnih nabavki u Crnoj Gori u proteklih šest mjeseci unaprijeđen.\nPodsjećamo da je Strategija razvoja sistema javnih nabavki u Crnoj Gori 2016-2020 usvojena u decembru 2015. godine, bez prethodnog organizovanja javne rasprave, Nacrt Strategije nije bio objavljen na sajtu Uprave za javne nabavke niti Ministarstva finansija čime su zainteresovane strane lišene mogućnosti dostavljanja komentara i unaprijeđenja sadržaja dokumenta, što se odrazilo na kvalitet sadržaja ovog strateškog dokumenta.


RTV Puls | K.MITROVICA: CENTAR ZA PREVENTIVNO DELOVANJE I ZAŠTITU ŽENA\nK.MITROVICA: CENTAR ZA PREVENTIVNO DELOVANJE I ZAŠTITU ŽENA\nKOSOVSKA MITROVICA, 21.april - Centar za preventivno delovanje i zaštitu žena od nasilja (CPPW), prvi te vrste, koji će pružati pravnu, ekonomsku i psihološku podršku, otvoren je danas u Kosovskoj Mitrovici.\nPo prvi put na severu Kosova će ženama žrtvama nasilja, potencijalnim žrtvama i svim ostalim ženama koje trpe bilo kakvu diskriminaciju biti dostupan CPPW, a operativna kancelarija će mu giti u Zubinom Potoku.\nProjekat je finansijski podržala EU sa više od 120.000 evra, a sprovode ga NVO "Žensko pravo" iz Kosovske Mitrovice i NVO "Kolo srpskih sestara" iz Zubinog Potoka.\nDirektorica NVO "Žensko pravo" Ružica Simić istakla je da je cilj Centra da pre svega pridobiju poverenje žena da dođu i zatraže pomoć, a u Centru će dobiti pre svega psihološku i pravnu podršku.\n"To je naš deo, osim toga, naš deo je i da pravno pružamo pomoć, podnosimo podneske, ako je nasilje u porodici u pitanju. Postoji i policijski delokrug rada, sudovi za zaštitu, tako da ćemo mi njih i pravno podržati i pomoći im da dobiju zaštitu kod nadležnih institucija", kazala je Simić.\nOna je dodala da je to jako spor proces, ali da će uz pomoć institucija i dobrog pravnog okvira stvari moći da počnu da se menjaju.\n"Nećemo da pravimo revoluciju, ali nasilnici će znati da je to što rade kažnjivo, da će biti pozvani u policiju i da će morati da odgovaraju za svoja dela, mislim da je to za početak dovoljno", podvukla je Simić.\nRegionalni komandir kosovske policije Nenad Đurić rekao je da je prošle godine bilo oko 200 prijava porodičnog nasilja, a ove godine je ta tendencija u padu.\nĐurić je istakao da policija regiona Mitrovica Sever preduzima sve mere u oblasti sprečavanja krivičnih dela porodičnog nasilja.\n"Apelujemo da nam se takvi slučajevi prijave, jer ne možemo sve sami da otkrijemo ukoliko nemamo bilo kakvu indiciju da krivično delo u oblasti porodičnog nasilja postoji", ukazao je Đurić.\nOn je rekao da je kosovska policija regiona Mitrovica Sever otvorena za saradnju.\n"Spremni samo da sa Centrom koji je danas otvoren budemo svakodnevno u kontaktu, ukoliko je to potrebno, kroz naše organizaciono delovanje, kroz jedinice koje su vezane direktno sa slučajevima porodičnog nasilja...", rekao je Đurić.\nOn je dodao da su otvoreni za saradnju ne samo sa ovim Centrom, već sa svima koji se bave pitanjem porodičnog nasilja i svim pitanjima koja se tiču tog delokruga.\nŠefica Administrativne kancelarije u Mitrovici Adrijana Hodžić naglasila je da mora postojati adekvatan mehanizam koji će zaista rezultirati prevencijom porodičnog nasilja.\n"To ne sme da bude samo politička priča, ovo mora biti kvantitativan i kvalitativan rezultat i obećavam da ćete imati podršku lokalne samouprave jer, kao što znate, vlast je danas u rukama ljudi koji su zainteresovani da svojim angažovanjem zaista pokrenu ovo mesto na bolje", poručila je Hodžić.\nNa ceremoniji svečanog otvaranja govorili su i predstavnik EU Libor Ćlad i saradnik na projektu Centra Nicola Battistella iz organizacije RTM.\nPrisustvovali su i predstvnici američke ambasade na Kosovu, Kancelarije za Kosovo i Metohiju, OEBS-a, UNMIK-a, Administrativne kancelarije u Mitrovici, Crvenog krsta, kosovske policije, NVO sektora... Izvor: Tanjug


Art bioskop: Suzan Bir – Sve biće u redu – CK13\nArt bioskop: Suzan Bir – Sve biće u redu\nPozivamo vas na ciklus filmova danske autorke Suzan Bir pod nazivom „Sve biće u redu“. Ciklus će se održati u letnjoj bašti CK13. Zajednički sadržalac njenih ostvarenja jeste fokus na intimističke odnose u porodicu pažljivo razdvajajući snažne emocije i kompleksnost porodičnih odnosa. Kao jedna od najznačajnih autorki na prelazu iz dvadesetog u dvadeset prvi vek, Bir teži da u svojim filmovima da blago optimističnu notu kako bi svojoj publici pružila svetlost na koju mogu da se oslone.\nUlaz na sve projekcije je besplatan, a obezbeđen je prevod na srpski jezik.\nUtorak, 9. jun, 21.00 – Nakon venčanja (2006) 2h\nUpravnik sirotišta u Indiji je pozvan da se vrati u Dansku gde otkriva porodičnu tajnu koja menja njegov život u potpunosti.\nSreda, 10. jun, 21.00 – U boljem svetu (2010) 1h 58min\nPriča o dve porodice i dva potpuna različita pogleda na svet koja se susreću sa izazovima i izborima između osvete i opraštanja. Film je nagrađen oskarom za najbolji strani film za 2011. godinu.\nČetvrtak, 11. jun, 21.00 – Braća (2004) 1h 57min\nMihael ima sve pod kontrolom: uspešnu vojnu karijeru, skladan brak i dve ćerke. Njegov mlađi brat Janik je skitnica koji živi na ivici zakona. Kada Mihael bude poslat u Avganistan na UN misiju, balans između dvojice braće se zauvek menja.\nProjekcije će se održati u skladu sa merama zaštite i prevencije širenja virusa, projekcijama može da prisustvuje ograničen broj ljudi, tako da molimo sve zainteresovane da dođu na vreme i zauzmu svoje mesto.


Budžetskim korisnicima u TK smanjene dnevnice za 23 KM - Klix.ba\nBudžetskim korisnicima u TK smanjene dnevnice za 23 KM\nDnevnice za službena putovanja budžetskih korisnika u Tuzlanskom kantonu, odlukom Vlade TK, smanjene su sa 48 na 25 KM. Riječ je o dnevnicama za putovanja unutar Bosne i Hercegovine, a Vlada TK je zatražila od rukovodilaca javnih ustanova, javnih preduzeća i kantonalnih institucija usklađivanje dnevnica sa iznosom definisanim donesenom odlukom.\nJoš ranije je Vlada TK smanjila novembarsku i decembarsku platu budžetskim korisnicima za dva posto. No, čini se kako tek slijedi bura zbog takve odluke izvršne vlasti. Naime, već sutra su zakazani protesti uposlenika u obrazovanju, kulturi, organima uprave i zdravstvu pred BKC-om u Tuzli u vrijeme održavanja redovne sjednice Skupštine Tuzlanskog kantona.\nPosljednjih dana ''pljušte'' saopštenja sindikalnih organizacija, a posljednje u nizu je saopštenje Sindikata visokog obrazovanja TK, kojim pozivaju uposlenike Univerziteta u Tuzli da se pridruže mirnim protestima.\nU zahtjevima Sindikata stoji kako se traži smanjenje plata za 50 posto premijeru, ministrima i poslanicima, potom ukidanje svih "menadžerskih ugovora'' i povlaštenih plata, ukidanje voznog parka Skupštine TK i Vlade TK te uvođenje naknada ili kupona za javni prijevoz poslanicima, ukidanje naknada za rad u upravnim i nadzornim odborima čiji je osnivač Kanton, ukidanje naknada za rad u svim skupštinskim, vladinim i drugim komisijama i ukidanje paušala, dnevnica i svih drugih naknada izvan utvrđene plate.\n"Navedene mjere smatramo potpuno opravdanim s obzirom na nivo odgovornosti za tešku situaciju u kojoj se nalazi cjelokupna država. Također, prihvatamo i vlastitu odgovornost zbog ovakve situacije te obećavamo da ćemo ukazati na pojedince u vlastitim redovima koji su na bilo koji način doprinijeli teškom ekonomskom stanju u kojem smo se našli. Međutim, smatramo da je ogromna većina nastavnika, saradnika, administrativnog i tehničkog osoblja u cijelosti posvećena svome poslu i misiji koju Univerzitet treba da ostvaruje kao generator društvenog razvoja", stoji u saopštenju Sindikata viskog obrazovanja TK.


Rusija, Iran i Azerbejdžan — saradnja i u energetici\nMoskva, Baku i Teheran nameravaju da produbljuju saradnju na međunarodnim energetskim platformama i prošire saradnju u oblasti nafte i gasa nakon samita na najvišem nivou, navodi se u saopštenju koje su potpisali predsednici Rusije, Irana i Azerbejdžana Vladimir Putin, Hasan Rohani i Ilham Alijev.\nIran, Rusija i Azerbejdžan se dogovorili o stvaranju carinskog koridora\nPredsednik Irana Hasan Ruhani je nakon razgovora sa ruskim i azerbajdžanskim predsednicima Vladimirom Putinom i Ilhamom Alijevim izjavio da su se strane dogovorile o stvaranju carinskog koridora.\nFuriozno: Srpske odbojkašice u polufinalu Evropskog prvenstva\nŽenska odbojkaška reprezentacija Srbije pobedila je Belorusiju sa 3:0 (25:19, 25:12, 25:14) i plasirala se u polufinale Evropskog prvenstva.\nEvropske gasne alternative Rusiji: Svega ima samo gasa nema\nU Poljskoj je danas otvoren prvi gasovod u okviru koridora „Sever – Jug“ koji bi, prema zamisli Varšave, trebalo da zemlji obezbedi nezavisnost od ruskog energetskog tržišta i da omogući povezivanje gasnog sistema Istočne Evrope. Uprkos ovim nadama, postavlja se pitanje: mogu li američki ili bilo koji drugi gas zaista da zamene rusko plavo gorivo?\nStrahovita eksplozija u skladištu oružja u Azerbejdžanu\nEksplozija je odjeknula u skladištu vojne kasarne u selu Gilazi, u Hizinskom rejonu, saopštilo je Ministarstvo za vanredne situacije Azerbejdžana.\nČepurin odradio patrijarhov avans (video, foto)\nPredsednik Republike Srbije Tomislav Nikolić odlikovao je ordenom Srpske zastave drugog stepena ambasadore Rusije, Belorusije i Azerbejdžana, Aleksandra Čepurina, Vladimira Čuševa i Eldara Hasanova.\nAzerbejdžan zabrinut zbog prijema Kosova u Svetsku carinsku organizaciju\nPredsednik državnog carinskog odbora iz Azerbejdžana Ajdin Alijev izjavio je da je njegova zemlja zabrinuta zbog prijema Kosova u Svetsku carinsku organizaciju, naglašavajući da Azerbejdžan ne priznaje nezavisnost Kosova i da je jednostrano proglašena nezavisnost suprotna međunarodnom pravu.\nUkazana čast: Radovi srpskog umetnika krase bečki muzej\nSrpski umetnik Dejan Kaludjerović, koji već godinama živi i radi u Beču, jedan je od autora kojima je ukazana čast da svojim radovima uveličaju otvaranje renoviranog Etnografskog muzeja (Weltumuseum Wien) u austrijskoj prestonici, na jesen ove godine.\nPrva dama Azerbejdžana postala i potpredsednica\nPredsednik Azerbejdžana Alham Alijev imenovao je svoju ženu Mehriban Alijevu za potpredsednicu države. Dokument koji je Alijev potpisao danas objavljen je na sajtu šefa države.\nSlužba državne bezbednosti Azerbejdžana likvidirala je teroristu koji je pokušavao da aktivira samoubilački pojas u blizini tržnog centra u Bakuu, saopštile su danas snage bezbednosti.\nRuski „Iskanderi“ održavaju balans snaga na Kavkazu\nPredsednik Jermenije Serž Sargsjan u intervjuu za Sputnjik govorio je o novom vojnom savezu sa Rusijom i balansu snaga u regionu, situaciji u Siriji, izbeglicama i budućnosti Evroazijske ekonomske unije.\nMaduro: OPEK i druge zemlje blizu dogovora o ceni nafte\nPredsednik Venecuele Nikolas Maduro izjavio je tokom sastanka s predsednikom Azerbejdžana Ilhamom Alijevim da su zemlje OPEK-a i one koje nisu članice ove organizacije blizu potpisivanja sporazuma o ceni nafte.\nAzerbejdžan: Otkrićemo sve Gulenove pristalice\nSvi pobornici islamskog propovednika Fetulaha Gulena u Azerbejdžanu biće identifikovani, izjavio je rukovodilac Odeljenja za spoljne veze administracije azerbejdžanskog predsednika Novruz Mamedov.\nHoće li Turska postati članica Evroazijske unije?\nRuski predsednik Vladimir Putin održao je od 8. do 10. avgusta maratonske pregovore sa liderima Azerbejdžana, Turske, Irana i Jermenije. Na dnevnom redu su bile borba protiv terorizma, saradnja u energetici, turizmu i drugim oblastima. Zašto je ruski predsednik fokusiran na ove zemlje?\nPutin: Jermenija i Azerbejdžan žele miran izlazak iz krize\nJermenija i Azerbejdžan žele da pronađu rešenje za izlazak iz krize, dok bi Rusija mogla da bude garant bezbednosti, izjavio je ruski predsednik Vladimir Putin.


E-vozila, Gradski saobraćaj, Ekologija\n- Elektroprevoz jeste budućnost, ali kako i kojim sredstvima stići do ovog prevoza je veliko pitanje.- rekao je na okruglom stolu o održivom javnom prevozu generalni direktor Gradskog saobraćajnog preduzeća (GSP) Beograd Željko Milković, navodi se u saopštenju.\nOn je naveo da GSP ima 650 autobusa i 95 trolejbusa svakog dana u saobraćaju, da mesečno za struju izdvaja 25 miliona dinara, a za gorivo oko 400 miliona dinara.\nMilković je kazao da je uvođenje EU direktiva deo poslovne politike kompanije, a u pogledu održivog transporta sve više ih se odnosi na zamenu klasičnih alternativnim gorivima, odnosno zamenu dizela baterijama na struju.\nOn je ocenio da u ovom trenutku najveći problem predstavljaju sistemi punjenja, a sporni su i kapaciteti punjača, kao i cene jer su ti autobusi još veoma skupi.\nSekretar za zaštitu životne sredine Grada Beograda Goran Trivan, ocenio je da su električna vozila bolje rešenje od uvođenja filtera u svako vozilo, ali je upozorio da se problem smanjenja emisije štetnih gasova na nulu ne rešava ukoliko se električna energija proizvodi klasičnim fosilnim gorivima koja su najveći zagađivači, a to je preovlađujući način proizvodnje u Srbiji.\nPariz proteruje dizel vozila sa svojih ulica\n- Suština e-gradskog prevoza to što se on priprema za svaku liniju i vrstu prevoza posebno, za razliku od klasičnih dizel vozila.- rekao je zamenik direktora poljske kompanije Solaris bas end koač (Bus&Coać) Adam Zielinski.\nTa kompanija, koja je napravila studiju za trolejbusku liniju 41 u Beogradu, dužine 10 kilometara, ima iskustvo u projektima električnog prevoza u Nemačkoj i drugim evropskim zemljama, a razvija i hibridna vozila sa čijom proizvodnjom je počela 2001. godine.\nZelinski je kazao da je su za liniju 41 ponuđene dve opcije koje se razlikuju po snazi punjača (100 i 200 kilovatsati) jer se električni autobusi kreću na baterije koje se pune električnom energijom.\nOn je naveo da su za tu liniju potrebne dve stanice za punjenje, kao i da je u toku dana potrebno 12 punjenja, što omogućava 17 sati vožnje.\nIzvor: EkoKutak 12.12.2014\nNe bacajte PET ambalažu, time ugrožavate životnu sredinu\nUkoliko imate otpadnu Pet ambalažu nemojte je bacati, već nas pozovite na 0800085085 i mi ćemo se pobrinuti da se ona pravilno reciklira.\nUz to naša služba za sakupljanje će izvršiti besplatan prevoz Vašeg prikupljenog otpada na teritoriji Srbije.


Direktor Kancelarije Vlade Srbije za Kosovo: Beograd opredeljen za dijalog, problem je u Prištini - Izazov\nNovi magazin 16. januara 2020. 12:18\nBeograd je „opredeljen za nastavak dijaloga s Prištinom i sve regionalne inicijative koje bi unapredile saradnju i poverenje među društvima i narodima na Zapadnom Balkanu, ali u ovom trenutku u Prištini ne postoje političke strukture koje dele te vrednosti“, kazao je direktor Kancelarije Vlade Srbije za Kosovo Marko Đurić.\nĐurić je to danas rekao novom ambasadoru Grčke u Srbiji Jorgosu Dijakofotakisu, koga je obavestio o političko-bezbednosnom stanju na Kosovu i problemima tamošnjih Srba.\nKancelarija je saopštila da je Đurić rekao i da je „sloboda protoka ljudi, robe, usluga i kapitala tekovina na kojoj je građen i učvršćen mir u savremenoj Evropi, i da zato taj model treba da slede i države ovog regiona kako bi došlo do trajne stabilizacije i unapređenja odnosa“.\nĐurić je ambasadoru zahvalio zbog „dosledne podrške Grčke teritorijalnom integritetu i suverenitetu Srbije“, piše u saopštenju.\nKancelarija je saopštila da je Đurić ocenio da je „prijateljstvo srpskog i grčkog naroda jedan od najčvršćih stubova stabilnosti u Jugoistočnoj Evropi i da je uspešno prošlo brojne istorijske testove“.


Kako je navedeno u saopštenju Ministarstva, zadaci radne grupe su da obezbedi sve neophodne informacije i dokumentaciju za izradu Okvirnog dokumenta za potrebe izdavanja zelenih obveznica na međunarodnom finansijskom tržištu.\nIzmeđu ostalog, zadaci radne grupe su i da oceni i selektuje projekte koji će se finansirati od sredstava iz emisije zelenih obveznica, kao i da nakon emisije upravlja sredstvima i izveštava Vladu i investitore o korišćenju sredstava i sprovođenju projekata, koji se finansiraju iz emisije zelenih obveznica.\nMinistar finansija je istakao da je ovo još jedan pokazatelj opredeljenosti i posvećenosti Srbije "zelenoj agendi" i povećanju ulaganja u ekologiju i zaštitu životne sredine.\n- Iz godine u godinu se u celom svetu sve više ulaže u ekologiju i zaštitu životne sredine i to je politika kojom se rukovodi i Vlada Srbije, rekao je Mali.\nPodsetio je da su rebalansom budžeta za 2021. godinu za ekologiju obezbeđena dodatna sredstva u iznosu od 16 milijardi dinara, tako da je ukupan budžet za ekologiju više od 24 milijarde dinara.\nKako je naveo, inicijativa Ministarstva finansija za izdavanjem zelenih obveznica Srbije na međunarodnom finansijskom tržištu još jedan je pokazatelj naše opredeljenosti i posvećenosti sprovođenju takozvane "zelene agende", i odličan je signal za investitore u toj oblasti.\n- Vlada Srbije je apsolutno opredeljena i spremna da ulaže u ekologiju i zaštitu životne sredine, zaključio je Mali.


Glavni koordinator Vlade Brčko Distrita Sead Šadić, najavio je efikasniji rad najvišeg izvšnog organa vlasti u Distriktu u godini koja je pred nama.\nMeđu prioritetima izdavajuju se primjena novog Zakona o budžetu, nove aktivnosti oko mosta na Savi, JP Luke Brčko, sprovođenje Memoranduma o saradnji sa Studen Holdingom, uspostavljanje Kancelarije za borbu i prevenciju protiv korupcije, formiranje Zavoda za izgradnju, preseljenje u nove prostore Odjeljenja za evropske integracije, Inspektorata Brčko distrikta i Policije.\nNakon rasprave sa svim zaposlenicima šefovi odjela predložili su Vladi Brčko Distrikta plan rada za 2019. godinu, koji je nakon razmatranja na sjednici poslat u dalju skupštinsku proceduru na usvajanje.\nGlavni koordinator Vlade Brčko Distrita Sead Šadić naveo je da Vlada ove godine ima veoma ambiciozan i dinamičan plan kako bi savladali sve zacrtane ciljeve, kako unutar Vlade, tako i u saradnji sa drugim institucijama.\nOn je pojasnio da je Vlada i protekle godine u saradnji sa Direkcijom za finansije, pojačala napore na prikupljanju prihoda, a samim tim i bolju raspodjelu rashoda i dodao da Vlada već sada preduzima aktivnosti na usvajanju budžeta koji nažalost, nije usvojen tokom prošle godine.\nŠadić je kazao da će se samom primjenom novog Zakona o budžetu dobiti najkvaliteniji mogući budžet za svakog građanina Bosne i Hercegovine.\nPrije godinu dana zabranjen je saobraćaj Savskim mostom, koji je ujedno i državni granični prijelaz između BiH i Hrvatske, a u međuvremenu Vlada je uložila velike napore da se stvar pomakne sa mrtve tačke, tako da su za ovu godinu obezbijeđena i određena novčana sredstva koja su garancija za početak konkretne sanacije oštećenog Savskog mosta.\nŠadić je za kao značajne za ovu godinu naveo i aktivnosti sanacije JP Luke Brčko, sprovođenje Memoranduma o saradnji sa Studen Holdingom, uspostavljanje Kancelarije za borbu i prevenciju protiv korupcije, formiranje Zavoda za izgradnju, preseljenje u nove prostore Odjeljenja za evropske integracije, Inspektorata Brčko distrikta i Policije Brčko distrikta.\nOznakeBrčko Vlada Brčko distrikta\nImenovan novi predstojnika Odjela za zdravstvo i ostale usluge


Povećan broj pacijenata sa simptomima korone u prokupačkoj Bolnici\nU prokupačkoj Bolnici koja pokriva Toplički okrug, u poslednjih 24 sata nema novopotvrđenih slučajeva, ali je u istom periodu primljeno 14 pacijenata koji imaju simptome virusa korona i njihovi rezultati znaće se u toku sutrašnjeg dana. Na bolničkom lečenju trenutno je 45 pacijenata.\nU ovoj ustranovi kažu da će se rezultati za 13 testiranih znati sutra, a da će se ostali pacijenti testirati u sredu.\nTestiranje na >> Pročitaj celu vest na sajtu JužneVesti.com << korona virus se radi svakog drugog dana, tako da ćemo sutra testirati jednu grupu pacijenata čije se stanje prati i većina je u stabilnom stanju, a 4 pacijenta su na kiseoniku. Broj potvrđenih na korona virus je 14, videćemo šta će pokazati rezultati koje očekujemo tokom sutrašnjeg dana – kažu nadležni u Bolnici.\nU kovid ambulanti Doma zdravlja u Prokuplju, prema rečima nadležnih, dnevno se javi oko 60 građana, a u poslednja 24 sata dvoje je sa simptomima upućeno na dalje lečenje u bolnicu.\nZa razliku od prošle nedelje, kada smo imali i po 5 pacijenata koje smo nakon pregleda slali u bolnicu na dalje lečenje, ovih nekoliko dana taj broj je upola manji. Od pacijenata koji nam se javljaju dnevno, bar pola njih dolazi na kontrolu, tako da se ne radi o novim slučajevima – kažu u Domu zdravlja.\nNakon što je u Kuršumliji proglašena vanredna situacija zbog pogoršanja epidemiološke situacije i širenja virusa korona, Krizni stab je na današnjoj sednici doneo i naredbu o ograničavanju radnog vremena ugostiteljskih objekata.\nPo novoj naredbi, oni mogu raditi od 7 do najkasnije 22 sata, dok u otvorenim prostorima i baštama ugostiteljskih objekata radno vreme na teritoriji opštine Kuršumlija može biti od 7 do 23 sata.\nJužneVesti.com: U prokupačkoj bolnici 48 pacijenata sa simptomima, kod 18 potvrđen korona virus\nIzvor: Danas, 15.Jul.2020, 08:58


Vreme 1489 - Slucaj »Diploma«: Novi jadi doktora Stefanovica\nČini se da je uhvaćen u dramatičnoj laži: pošto nije mogao da završi školu koje zapravo i nema u inostranstvu, nije mogao ni da je nostrifikuje to jest prevede na nivo koji prepoznaje obrazovni sistem Srbije i da na osnovu toga nastavi svoju akademsku karijeru. Stefanoviću ne ide u prilog ni činjenica da se nije pojavio niko ko bi rekao da je sa njim delio školsku klupu ili da ga poznaje sa studija.\nČini se da su se svi izređali sa komentarima o tome šta znači prijava Saveza za Srbiju od 9. jula 2019. godine u kojoj se tvrdi da će krivično goniti ministra unutrašnjih dela dr Nebojšu Stefanovića jer su otkrili da on zapravo nije ni fakultet završio.\nOd trenutka kada je ovaj deo opozicije obelodanio da ima podatke o tome koji je fakultet Stefanović naveo u svojoj biografiji ne prestaje debata o tome šta da se radi sa ministrom i kako je uopšte moguće da mu u Srbiji bude nostrifikovan dokument nečega što ne postoji, odnosno nečega što on nije ni pohađao. To što je pohađao jeste nekakav ogranak problematičnog Univerziteta Megatrend, obrazovne farme jednog od najčudnijih likova srpske javne scene Miće Jovanovića, koji, razume se, ima titulu profesora doktora. Ispostavilo se i da fakultet, virtuelno registrovan u Engleskoj, zapravo ne postoji i da nije nikakva obrazovna institucija.\nUČENIK I UČITELJ: Dr Nebojša Stefanović...\nMeđutim, ključna stvar nije razjašnjena. Ako je pokazano da ministar laže ili da je slagao, posebno u vezi sa ovako važnom stvari iz svoje biografije, ne postoji nijedna mogućnost da on i dalje bude deo Vlade. Srbija je dokaz, nažalost, da te dve stvari, kredibilitet i vlast, ne idu ruku podruku.\nOptužba je strašna: Stefanović je dobio dokument da je završio osnovne fakultetske studije početkom dvehiljaditih, to mu je overio Fakultet za poslovne studije Univerziteta Megatrend, a on je na osnovu toga docnije stekao prvo zvanje magistra, 2011. godine, a zatim i zvanje doktora nauka 2013.\nAko on nikada nije završio osnovne studije, kako tvrde u Savezu za Srbiju, ako iz dokumentacije može da se zaključi kakva je to Megatrend obrazovna institucija koju je Mića Jovanović bio registrovao u Londonu devedesetih godina prošlog veka, kako je moguće da mu bude omogućeno dalje školovanje? I to baš ono školovanje koje je, kao što javnost zna, dovelo do toga da mu grupa srpskih naučnika koji rade u Engleskoj ospori doktorsku disertaciju zbog plagiranja većeg dela teksta koji je objavio pod svojim imenom.\nTakođe, ako su tvrdnje SZS-a netačne, zbog čega Stefanović nije pokazao dokumentaciju kojom bi nesporno pokazao da su tvrdnje opozicije zlonamerne, pogrešne i da samo služe da bi oslabile njegovu poziciju, a samim tim i poziciju vladajućeg režima?\nPored toga, za sada nije moguće dobiti odgovore od osoba (profesora i profesorki) koje su potpisivale dokumenta koje je SZS objavio: Rešenje o nostrifikaciji i, potom, Odluku komisije kojom mu se omogućava da prijavi magistarski rad. SZS je najavio krivične prijave i protiv tih nastavnika.\n...i Mića "Megatrend" Jovanović\nU odbranu Nebojše Stefanovića, posle njegovog dodatnog zaplitanja u kučine izjavom da on nije išao u London da studira jer, valjda, potiče iz siromašne porodice koja nije nikada to mogla da plati, nego je išao na časove u Sava centar, stao je predsednik Aleksandar Vučić u sada već "klasičnom" tekstu "Elita i plebs", koji je objavila beogradska "Politika".\nOn je tu rekao da je znanje mnogo važnije od diplome, a to je pojačao nastupom na TV Pinku u nedelju 14. jula kada je rekao da ni novinarske gromade i giganti poput Bogdana Tirnanića i Aleksandra Tijanića nisu imali fakultetske diplome, kao ni najveći Srbin Dobrica Ćosić, pa to ne umanjuje njihovu veličinu i značaj.\nU želji da odbrani Stefanovića spinom koji treba da miluje uši radikalskog birača (pa šta ako nema diplomu, jaka stvar), Vučić je zapravo priznao da je Stefanović lagao, jer kakve veze ima gde je i kada diplomirao, kakve veze ima što je falsifikovao ili učestvovao u falsifikovanju dokumenata, kakve veze ima što mu je doktorat plagijat – Stefanović radi vredno i marljivo za dobrobit Srbije i to je najveća diploma.\nAli, teško da će se sve na tome završiti jer na ovakvo tumačenje ili pomeranje pažnje teško da bilo ko može da pristane, odnosno nasedne.\nZa razliku od dana kada mu je osporena doktorska disertacija, kojom se ponosi i koja mu kao titula ide gde god se pojavi, za koju je mogao da tvrdi da je nije on sebi dodelio, da tu postoje mentori, komisije i slično, ovde je stvar teža. Čini se da je uhvaćen u dramatičnoj laži: pošto nije mogao da završi školu koje zapravo i nema u inostranstvu, nije mogao ni da je nostrifikuje to jest prevede na nivo koji prepoznaje obrazovni sistem Srbije i da na osnovu toga nastavi svoju akademsku karijeru.\nStefanoviću ne ide u prilog ni činjenica da se nije pojavio niko ko bi rekao da je sa njim delio školsku klupu ili da ga poznaje sa studija. Za njega govore da je probao i propao na Medicinskom fakultetu, da je probao i propao na Pravnom, i onda se pred kraj treće decenije života ukazala šansa na Megatrendu koju je iskoristio "u punom akademskom kapacitetu".\nUBRZANI KURS I POVEZANA LICA\nStefanović ove godine puni 43 godine, a diploma mu je nostrifikovana u februaru 2005. Zahtev za nostrifikaciju podneo je krajem 2004. što bi moglo da nam ukaže da je studirao na tom nepostojećem internacionalnom fakultetu (stekao diplomu na studijama u inostranstvu) od 1999. godine, na primer taman posle propasti na Univerzitetu u Beogradu.\nPolitički angažman se poklopio sa tim trenutkom pa se i njegova akademska karijera, prema onome što on navodi u svojoj biografiji, poklapa sa napredovanjem u politici: kao da je svoje iskustvo gradskog odbornika u periodu 2004–2008. iskoristio za razmišljanje o magistarskoj tezi koju je prijavio početkom 2011. godine, u vreme kada je već važan šraf u Vučićevom krilu SNS-a.\nTroje nastavnika sa Megatrenda, sa Fakulteta za poslovne studije, bili su Ana Milićević, Tatjana Cvetkovski i Neđo Danilović. Njih troje povezuje činjenica da su se našli na spisku "1000+ Zato što volimo Beograd" u kampanji u zimu 2018. godine. Reč je o listi potpisnika podrške odborničkoj listi SNS-a.\nPored toga, Ana Langović Milićević danas je državna sekretarka u Ministarstvu prosvete kod ministra Mladena Šarčevića, a što je još slađe, Tatjana Cvetkovski je članica Komisije za akreditacije i proveru kvaliteta u oblasti društveno-humanističkih nauka Nacionalnog tela za akreditaciju i proveru kvaliteta u visokom obrazovanju Srbije.\nDakle, osoba koja je odobrila akademsku karijeru dr Stefanovića, jedna od tri, danas upravlja kvalitetom visokog obrazovanja u Srbiji, odlučuje o tome koje su ustanove i nastavni programi kredibilni. U srcu sistema, tamo gde se prave uslovi za ono čemu će deca Srbije biti izložena, sedi i odlučuje (sa drugima, razume se) osoba upletena u ovakvu kontroverzu.\nDa bi nedoumice bile otklonjene, bilo bi dobro i da se Ana Langović Milićević izjasni zbog čega je napustila akademski život zarad rmbačenja na mestu državnog sekretara.\nI to nije sve. Od ljudi koji su formalno poturili svoja pleća i bili neka vrsta podrške ministru Stefanoviću u njegovoj akademskoj karijeri, kojoj se posvetio najintenzivnije u periodu dolaska na vlast, posebno mesto ima profesor Mirko Kulić, u ono vreme dekan Fakulteta za poslovne studije kod Miće Megatrenda, a danas rektor nečega što se zove Univerzitet Privredna akademija u Novom Sadu.\nO njemu dovoljno govori njegova biografija:\n"Prof. dr Mirko Kulić rođen je 30. marta 1957. godine u Vrapcu, opština Medveđa. Osnovnu školu završio je u Sijarinskoj Banji, a gimnaziju u Velikoj Plani. Na Pravnom fakultetu u Beogradu diplomirao je 1. jula 1980. godine. Magistarsku tezu pod nazivom ‘Krivično delo zloupotrebe službenog položaja’ odbranio je 3. jula 1995. godine na Pravnom fakultetu u Kragujevcu. Doktorsku disertaciju pod nazivom ‘Krivičnopravna zaštita javnih prihoda’ odbranio je sa odlikom 23. marta 1999. godine na Pravnom fakultetu u Beogradu.\nObavljao je odgovorne funkcije u državnim organima, privredi i na univerzitetu. Radio je kao pripravnik u Upravi prihoda u Velikoj Plani, a zatim je u Sokobanji bio glavni inspektor prihoda, načelnik Sekretarijata unutrašnjih poslova i predsednik Izvršnog saveta. Potom je bio narodni poslanik u Narodnoj skupštini Republike Srbije, pomoćnik ministra finansija, direktor Republičke uprave javnih prihoda, pomoćnik ministra za ekonomsku i vlasničku transformaciju i generalni direktor Beogradske industrije piva, slada i bezalkoholnih pića.\nPredavao je na Višoj poslovnoj školi u Beogradu. Izvodio je nastavu na poslediplomskim specijalističkim studijama na Pravnom fakultetu u Beogradu. Držao je predavanja po pozivu na Ekonomskom fakultetu u Beogradu na redovnim i poslediplomskim studijama, zatim na Višoj školi unutrašnjih poslova u Beogradu, kao i na Kriminalističko-policijskoj akademiji u Beogradu. Radio je kao profesor na Megatrend univerzitetu u Beogradu, na kome je bio biran za dekana Fakulteta za poslovne studije. Vršio je i dužnost dekana Fakulteta za državnu upravu i administraciju na istom univerzitetu. Bio je i prorektor Megatrend univerziteta. Od 1. oktobra 2012. godine u radnom je odnosu na Pravnom fakultetu za privredu i pravosuđe Univerziteta Privredna akademija u Novom Sadu, na kome ima izbor u zvanje redovnog profesora za Javnopravnu i Krivičnopravnu užu naučnu oblast. Od 1. oktobra 2016. godine nalazi se na dužnosti rektora Univerziteta Privredna akademija."\nŠta je onda zapravo sporno u celoj priči i da li je sve ovo zaista samo pokušaj da Dragan Đilas, kao lider SZS-a, skrene pažnju sa sebe, kao što tvrde Nebojša Stefanović i Ana Brnabić, e da se ne govori o njegovom basnoslovnom bogatstvu, ili se otvara Pandorina kutija već načeta pričama o lažnim doktoratima Siniše Malog, Nebojše Stefanovića i Jorgovanke Tabaković, o čemu je iscrpno izveštavano ranijih godina?\nKo su ti ljudi koji daju nekom Mići Megatrendu da otvara škole, ko su ljudi koji zapošljavaju ljude koji su završavali te opskurne škole, šta privlači ljude sa bilo kakvom naučnom biografijom da rade na takvim opskurnim školama, i na kraju, kako je moguće da ovaj slučaj pokušava da se zabašuri umesto da se pokaže ili Stefanovićeva čestitost ili da mu se Vlada zahvali na saradnji?\nAko pogledamo biografije ljudi koji odlučuju o tome šta će da bude nostrifikovano a šta ne, ako vidimo da su ljudi koji su pomagali Stefanoviću zapravo važan deo ovog sistema danas u oblasti obrazovanja, ko je onda zaista merodavan da tvrdi da pripada bilo kakvoj akademskoj ili naučnoj eliti, pa samim tim i eliti ovog društva, onom delu na koji se Vučić obrušio radikalskim gnevom?\nFormalno je sve u redu, svi ispunjavaju nekakve norme i uslove, ali po tome se razlikuju svet i ovo ovde, kada treba da se zaposlite, ako niste jedinstven primerak na tržištu rada, ipak je nešto i do škola koje ste završili.\nDa nije tako, ne bi se ovde ubijali da postanu doktori preko noći, ne bi Srbija u deset poslednjih godina imala više doktora nauka nego u pedeset pre toga. Ne bi, na kraju, Mića Megatrend na svom portalu pored slike svog oca, koji ima titulu Otac Miće Megatrenda, stavio i slike Novaka Đokovića, Tijane Mandić, Saše Antića, Nebojše Stefanovića, Zorana Đorđevića, ali i "naše koleginice" sa RTS-a Dragane Kosjerine i Ivice Kojića, desne ruke Aleksandra Vučića, kao najpoznatijih studenata Megatrenda.\n"Učenje se uvek isplati", poručuje nama i vama i poručuje deci u Srbiji Mića Megatrend Jovanović, čovek za koga je verovatno jedino tačno da mu je otac Božin Jovanović.


BANJALUKA - Predsjednik Narodne skupštine Republike Srpske Igor Radojičić smatra da Nacrt platforme o problemima nacionalnih manjina BiH djeluje kao prilično formalan, zbog čega je važno predvijeti konkretne korake za poboljšanje statusa nacionalnih manjina i precizirati izvore finasiranja.\nNakon sastanka sa predstavnicima Saveza nacionalnih manjina Republike Srpske, Radojičić je rekao da Nacrt djeluje kao opširan dokument sa malo konkretnih stvari, pri čemu Republika Srpska ima svoju nadležnost i uređuje ova pitanja svojim aktima i odlukama.\nRadojičić je novinarima u Banjaluci rekao da će u narednim danima biti još konsultacija oko stava Republike Srpske i bilo bi dobro da Savez nacionalnih manjina Republike Srpske i Savjet nacionalnih manjina Narodne skupštine Republike Srpske, te predstavnici Vlade postignu saglasnost o zajedničkom stavu pripadnika nacionalnih manjina i predstavnika izvršne i zakonodavne vlasti o ovom dokumentu.\n"To je dokument koji se već tri godine priprema sa dosta poteškoća, kao strateški dokument za pitanja nacionalnih manjina u BiH. U njega su uključeni predstavnici vlasti u Republici Srpskoj, Saveza nacionalnih manjina Republike Srpske i Savjeta nacionalnih manjina Narodne skupštine Republike Srpske", naveo je Radojičić.\nPrema njegovim riječima, u svakom dokumentu strateške prirode na nivou BiH treba poštovati svačije nadležnosti, te se mora voditi računa o ustavnom uređenju.\nOn je rekao da je danas bilo riječi i o budućim planskim aktivnostima Saveza nacionalnih manjina Republike Srpske i Savjeta nacionalnih manjina Narodne skupštine Republike Srpske. "Pozdravio sam poboljšanu komunikaciju između Saveza i Savjeta i odbornika iz reda nacionalnih manjina", dodao je Radojičić.\nPredsjednik Saveza nacionalnih manjina Republike Srpske Franjo Rover smatra da predložena platforma ima dosta manjkavosti koje treba otkloniti.\nOn je za 14. maj najavio sastanak Saveza nacionalnih manjina Republike Srpske i Savjeta nacionalnih manjina Narodne skupštine Republike Srpske sa predstavnicima Vlade, gdje će izaći sa jedinstvenim prijedlogom.\n"Nacionalne manjine moraju u potpunosti biti uključene u izradu platforme", istakao je Rover.


Na području delovanja RC Novi Sad usevi uljane repice iz ranijih rokova setve se nalaze u fazi od 4 do 6 listova razvijenih (BBCH 14-16), dok se usevi iz kasnijih rokova setve nalaze u različitim fazama nicanja.\nVizuelnim pregledom useva iz ranijih rokova setve, gde su sredinom septembra primenjene hemijske mere zaštite u cilju suzbijanja repičine lisne ose, registrovano je prisustvo pojedinačnih krilatih formi vaši (Aphididae) na do 25% biljaka. U toku je naseljevanje vaši na useve uljane repice, na kojima pored direktnih oštećenja koje mogu prouzrokovati, neke vrste vaši su i vektori fitopatogenih virusa.\nVaš i pagusenica ose\nProizvođačima se preporučuje pregled useva na prisutvo vaši. Prema EPPO standardu (PP 2/8(1)) u ovim fazama razvoja uljane repice prag štetnosti iznosi 20% infestiranih biljaka, kada je neophodno izvršiti hemijske mere suzbijanja zbog kontrole viroza. Iako kod nas nema registrovanih insekticida za suzbijanje lisnih vaši u usevima uljane repice, prema navedenom standardu, mogu se koristiti insekticidi na bazi aktivnih materija deltametrin i lambda-cihalotrin.\nVizuelnim pregledom useva iz kasnijih rokova setve registrovano je prisustvo pagusenica repičine lisne ose (Athalia rosae) na do 6% biljaka i pojedinačnih krilatih formi vaši na do 15% biljaka. Proizvođačima se preporučuje pregled useva i po postizanju praga štetnosti (jedna pagusenica po biljci ili 50 pagusenica po metru kvadratnom) primena hemijske mere zaštite nekim od registrovanjih insekticida:\nAphididaeAthalia rosaeLisne vašiRepičina lisna osaUljana repica\nPrethodna Vest\tPreporuka PIS RC Novi Sad – zaštita ULJANE REPICE


Evropska inicijativa za solidarnost (ESC) – Informacije za zainteresovane organizacije – GAIA Kosovo\nESC - Srpski\nEvropska inicijativa za solidarnost (ESC) ima za cilj podsticanje solidarnosti u evropskom društvu, uključivanje mladih i organizacija u pristupačne i kvalitetne solidarne aktivnosti. Mladim ljudima nudi mogućnosti da pokažu solidarnost, iskažu posvećenost u korist zajednica i pomognu u rešavanju izazovnih situacija širom Evrope. Istovremeno, mladima omogućava sticanje korisnog iskustva, veština i kompetencija za lični, obrazovni, socijalni, građanski i profesionalni razvoj, poboljšavajući tako njihovu zapošljivost.\nEvropska inicijativa za solidarnost se gradi na dostignućima više od 25 godina trajanja evropskih programa u oblastima volontiranja i mladih, posebno na iskustvu Evropske volonterske službe.\nESC omogućava mladim Evropljanima/kama od 18 do 30 godina da se kao volonteri/ke pridruže organizacijama u inostranstvu, uz finansijsku pomoć Evropske komisije. Budući da je Kosovo* partnerska zemlja ovog programa, organizacije iz naše zemlje mogu ugostiti volontere/ke iz zemalja učesnica Evropske inicijative za solidarnost.\nPrimanje volontera koji će vam pomoći u implementaciji vaših programa pruža velike prednosti za organizaciju. Mladi sa sobom donose motivaciju da pomognu lokalnoj zajednici, iskustvo iz sopstvene države, osećaj inovacije koji može da ojača tim lokalnih volontera/ki. Rad u multikulturalnom timu uvek je način da pronađete nove načine da se stvari urade, da se grade ideje na nove načine, da se razmišlja izvan okvira. Program Evropske inicijative za solidarnost pokriva troškove smeštaja, hrane, lokalnog prevoza, vize i putovanja za volontera/ku, kao i neke administrativne troškove u slučaju smeštaja ili slanja volontera/ki.\nPostoje dve vrste volonterskih aktivnosti koje organizacija može planirati:\nIndividualno volontiranje, pri čemu se međunarodni/a volonter/ka u potpunosti uključuje u lokalni projekat, u trajanju od 2 do 12 meseci. Ukoliko ima kapacitet, organizacija može primiti više pojedinačnih volontera/ki istovremeno. Imajte na umu da se u nekim slučajevima, mogu organizovati volonterske aktivnosti od dve nedelje do dva meseca za mlade ljude sa manje mogućnosti (young people with fewer opportunities).\nTimovi za volontiranje, gde grupa od 10 do 40 mladih može doći da učestvuje u aktivnostima od 2 nedelje do 2 meseca.\nObe vrste aktivnosti su način da organizacije postignu ciljeve kroz motivaciju i energiju mladih iz različitih društava. Svi imaju koristi od tih projekata.\nNaravno, primanje volontera/ki podrazumijeva i niz odgovornosti. Organizacije koje primaju volontere/ke moraju osigurati da se mladi ljudi koji im dolaze ugoste na pravilan i siguran način (pogodan smeštaj, zdrava hrana, podrška za integraciju u lokalnu zajednicu, pomoć u lokalnom prevozu, itd.), da im bude pružena podrška i smisleni zadaci koji ne zamenjuju radna mesta i koji imaju uticaja na lokalnu zajednicu i predstavljaju dobro iskustveno učenje za volontera/ki. Dakle, organizacije i institucije koje žele da ugoste volontere/ke moraju, kao prvi korak, da se prijave za Oznaku kvaliteta, potvrdu da imaju sposobnosti da učestvuju u ESC programu. Oni moraju da razumeju program, njegove vrednosti i njegove zahteve i pokažu da su u stanju da podrže volontera/ke tokom implementacije projekta. Nakon dobijanja Oznake kvaliteta, organizacija, zajedno sa svojom partnerskom organizacijom iz zemlje koja učestvuje u Evropska inicijativa za solidarnost, može konkurisati za bespovratna sredstva Evropske inicijative za solidarnost i dobiti svoje prve evropske volontere.\nOznaka kvaliteta (raniji postupak akreditacije) za organizaciju predstavlja ulaznicu za Evropsku inicijativu za solidarnost. To je preduslov za učešće u projektima volontiranja, ali ne dovodi automatski do grantova Evropske inicijative za solidarnost. Buduće prijave za grantove biće ocenjivane na osnovu kriterijuma predstavljenih u Programskom vodiču (koji se objavljuje za svaku godinu) i u skladu sa kvalitetom određenog projekta.\nPrijave za Oznaku kvaliteta mogu se podneti u bilo koje vrijeme tokom programskog perioda. Prijave sa Kosova treba podneti programu SALTO za jugoistočnu Evropu.\nPostoje dve vrste uloga koje organizacija ili institucija mogu preuzeti preko Evropske inicijative za solidarnost:\nUloga domaćina, odabir volontera/ki koji će se pridružiti vašim programima, i obezbeđivanje dobrodošlice, smeštaja i iskustvenog učenja za njih;\nUloga podrške, slanje volontera/ki na projekte u inostranstvu, pripremanje volontera/ki pre odlaska, mentorisanje na daljinu tokom implementacije projekta, a zatim omogućavanje njihovog povratka na Kosovo.\nOrganizacije i institucije, kada se prijavljuju za Oznaku kvaliteta, mogu odlučiti da se prijave za ulogu domaćina, podrške ili oboje.\nOrganizacije sa Kosova, kao i druge organizacije iz tzv. Partnerskih zemalja, mogu učestvovati u volonterskim aktivnostima kao partneri. To znači da prijave za volonterske aktivnosti moraju podneti partnerske organizacije osnovane u nekoj od zemalja učesnica (države članice EU, Island, Severna Makedonija i Turska). To može biti bilo koja javna ili privatna organizacija koja poseduje Oznaku kvaliteta. Za organizacije koje još uvek nemaju partnerstva u inostranstvu, spisak organizacija akreditovanih od strane Evropske inicijativa za solidarnost može se pronaći na internetu, gde je predstavljen način za kontaktiranje novih potencijalnih partnera.\nAkreditovane organizacije takođe mogu poslati lokalne volontere na projekte Evropske inicijative za solidarnost u inostranstvu. Organizacije za podršku pomažu odlazećim volonterima, osiguravajući da mladi imaju koristi od iskustva i podržavaju njihovu reintegraciju u društvo nakon povratka, gde mogu nastaviti solidarni rad.\nPrimanje volontera/ki nije teret, već je prednost. GAIA je volonterska organizacija i ne možemo se dovoljno zahvaliti svim nadahnjujućim mladim ljudima koji su nam se pridružili, na nekoliko meseci ili duže, sa zajedničkim ciljem da pomognemo da svet postane bolje mesto za život, dok istovremeno uče o drugima i o sebi. Želimo da podstaknemo organizacije i institucije sa Kosova da se pridruže pokretu i budu deo ovih bogatih međunarodnih razmena.\nKorisne informacije o Evropskoj inicijativi za solidarnost:\nVodič o Ervorpskoj inicijativi za solidarnost 2020.\nSALTO za Jugoistočnu Evropu, resursni centar\nPublikacije u vezi sa volontiranjem\nGlasovi volontera: lista svedočenja volontera iz celog sveta\nPriče naših volontera: Florian, Célia & Hugo, Élisa\nPromena perspektive, projekat realizovan od strane naših volontera tokom COVID-19 krize\nPreviousPrevious post:Avrupa Dayanışma Programı (ESC) – Ilgili kuruluşlar için bilgilerNextNext post:Evropsko Solidarno Mreza (ESC) – Informacijes e zainteresovane organizacijenge


Vučević: Sastavljanje Vlade nije igra brojki i slova - Radio televizija Pančevo\n21. oktobra 2020. 0205\nPotpredsednik SNS-a Miloš Vučević rekao je da je Vlada Srbije dobila ograničeni mandat i tu je postojao konsenzus.\n„Posle godinu i po dana izlazimo pred građne da kažemo – ocenite nas, da li smo se dobro nosili sa koronim, da li smo imali dobre ekononske odgovore i da li smo zaštitili nacionalne interese“, istakao je Vučević.\nGradonačelnik Novog Sada i potpredsednik SNS-a Miloš Vučević rekao je, da je atmosfera na sednici Predsedništva SNS-a bila radna i svečana, ukazujući da je danas 12 godina stranke.\n“Bilo je šire obrazloženje predsednika zašto je najbolje za Srbiju da bude ovakva koalicija, da možda SNS gubi kao stranka u smislu onog kapaciteta koja bi mogla da ima kao apsolutni pobednik izbora – ali moramo da gledamo širi društveni aspekt – da budemo svesni odgovornosti koju su nam građani dali za kreiranje i za njihovu budućnost. Bolje da bude širi front u borbi za šest ciljeva, koji su zahtevni i proizilaze jedni iz drugih”, rekao je Vučević.\nOsvrćući se na ispunjavanje šest ciljeva koji su pred Vladom, Vučević kaže da se ne umanjuju izazovi koji su pred nama – postoji veliko pitanje kada će vakcina protiv korone doći i jedno od najozibljinijih pitanja su ekonomske posledice svega ovoga kroz koji prolazi ceo svet.\n“Vlada je dobila ograničeni mandat, nešto kraći mandat i tu je postojao konsenzus u SNS-u, to je osetljiv period ali očekujemo i dalji prtisak na Srbiju u vezi sa Kosovom i Metohijom, u kontkstu korone i Kosova i zato će Vlada biti limitirana na 18 meseci i da 2022. možemo da izađemo pred građane i kažemo – ocenite nas”, istakao je potpredsednik SNS-a.\nKaže da je ograničnje Vlade dokaz odgovrnosti jednog drugog pristupa jedne političke stranke prema građanima. “Želimo da kažemo da smo svesni da se narednih 18 meseci korona i Kosovo neće skloniti sa agende, biće veći prtisci na Srbiju”, rekao je on.\nPosle godinu i po dana izlazimo pred građne da kažemo – ocenite nas, da li smo se dobro nosili sa koronim, da li smo imali dobre ekononske odgovore i da li smo zaštitili nacionalne interese, ponovio je Vučević.\nGovoreći o Dačiću, kaže da ga to nije iznenadilo jer je u sebi znao da je to jedno od rešenja, ali neki članovi Predsedništva su bili, ali svi su bili “za”, i da pretpostavlja da je neko možda želeo da bude predsednik Skupštine.\nNova futsal sezona kreće u petak u “Posco areni”


Đukanović: Nećemo iz crkve upravljati državom - Sputnjik Srbija\nĐukanović: Nećemo iz crkve upravljati državom\n14:49 12.12.2020 Preuzmite kraći link\n„Želimo Crnu Goru koja će biti demokratska, u kojoj će verske zajednice imati svoje mesto, ali nećemo po srednjevekovnom modelu iz crkve upravljati državom“, izjavio je u Nikšiću predsednik Demokratske partije socijalista Crne Gore (DPS) Milo Đukanović.\n„Pokušavaju da predstave da je u Crnoj Gori sve propalo i da je sve to propalo zahvaljujući DPS-u. Upravo je suprotno, u ovih 30 godina urađeno je više za Crnu Goru, nego u bilo kojih 30 godina u njenoj prethodnoj istoriji... ”, rekao je Đukanović u obraćanju predsednicima mesnih odbora DPS Nikšić, prenosi RTCG.\nPredsednik DPS-a se osvrnuo i na predstojeći Kongres, zakazan u januaru naredne godine.\n„Na Kongresu ćemo se potruditi da pošaljemo veoma jasnu poruku biračkoj javnosti Crne Gore, da pošaljemo poruku poštovanja, da pošaljemo poruku - razumeli smo šta ste nam kazali. U redu, treba da se promenimo, treba da se oslobodimo nekih svojih slabosti. To će biti, naša cena koju smo spremni da platimo da bismo ubrzali proces rehabilitacije onog dela poverenja koje smo izgubili 30. avgusta“, kazao je Đukanović.\nOn je rekao da DPS želi Crnu Goru koja će biti demokratska, u kojoj će verske zajednice imati svoje mesto.


TeleGroup ponosni sponzor manifestacije Noć muzeja u Novom Sadu TeleGroup ponosni sponzor manifestacije Noć muzeja u Novom Sadu – Personal magazin\nTeleGroup ponosni sponzor manifestacije Noć muzeja u Novom Sadu\nKompanija TeleGroup će sa zadovoljstvom podržati 15. međunarodnu manifestaciju Noć muzeja koja se održava u subotu, 19. maja 2018. godine, od 17-01h na 23 lokacije na teritoriji Novog Sada. Noć muzeja…\nKompanija TeleGroup će sa zadovoljstvom podržati 15. međunarodnu manifestaciju Noć muzeja koja se održava u subotu, 19. maja 2018. godine, od 17-01h na 23 lokacije na teritoriji Novog Sada. Noć muzeja predstavlja jedinstven kulturni spektakl u više od 120 gradova širom sveta, među kojima je od 2005. godine i Beograd. Programska tema ovogodišnje manifestacije Noć muzeja nosi naziv ’’Pobede i pobednici’’.\nČitava 2018. godina je u znaku obeležavanja kraja Prvog svetskog rata. Kao i u svakom sukobu, neko je na kraju izvojevao epitet pobednika, a neko gubitnika. Spadamo u one koji su iz Velikog rata izašli kao pobednici, ali to neće biti jedina pobeda koju će slaviti 15. Noć muzeja.\nOvogodišnja manifestacija ima za cilj da obeleži neke lične, intimnije i humane pobede kao nadmašivanje samog sebe – pobede u životu, umetnosti, prosvetiteljstvu, kulturi, nauci, u svemu što čini svet oko nas sadržajnijim, važnijim i vrednijim. Dakle, ovogodišnja Noć muzeja biće inspirisana bogatim nasleđem, koje ne čini samo poštovanje tradicije, već i inovacije.\nNoć muzeja omogućiće da se kroz promišljanje sopstvenih malih ili velikih pobeda koje čine život istaknu i druge progresivne ideje, oboji sivilo svakodnevnice, pruži šansa živopisnim ljudima i događajima koji su obeležili istoriju i još jednom pokaže da kultura može da pobedi, izjavila je direktorka i osnivač ove manifestacije, Ana Petrović.\nTeleGroup ponosni sponzor manifestacije Noć muzeja u Novom Sadu was last modified: May 16th, 2018 by Redakcija\nVlada Srbije i ROSATOM potpisali sporazum o saradnji


Pripreme za obeležavanje 1700 godina od donošenja Milanskog edikta - juGmedia\nKomentari su isključeni na Pripreme za obeležavanje 1700 godina od donošenja Milanskog edikta\nNIŠ – Arheološko nalazište „Medijana“, Tvrđava i Gradsko polje biće centralna mesta za proslavu 1700 godina od donošenja Milanskog edikta. Niš kao domaćin evropskog skupa posvećenog ovom istorijskom događaju iskoristiće jubilej da umije i sredi sve svoje lokalitete koji će dobiti više na istorijsskom i naučnom nego na komercijalnom značenju. Predstavnici Odbora za pripremu i organizaciju proslave, koji broji 20 najuglednijih članova iz oblasti politike, privrede, crkve i kulture, ne žele da kalkuliše koliko novca će se potroštiti za ovu svečanost. Niko ne želi da se izjaSNi dokle se stiglo i sa radovima na izgradnji Vizantijskog krsta na brdu Vinik visokim 80 metara.\nMiodrag Radović, gradski većnik i član pometunog Odbora kaže da je grad zemljište koje je potrebno za postavljanje ksta preneo u vlansištvo crkve i da je sada sve u rukama niških preduzetnika koji su pokrenuli inicijativu za njegovu izgradnju. Juče je pred Odborom iznet i plan aktivnosti i data zaduženja članovima jer je do proslave ostalo još 18 meseci.\n– Posvetićemo pažlju svim lokaliteteima koji su povezani sa proslavom. Tvrđava, Gradsko polje i Medijana biće restarurirani a već pet godina gradimo i crkvu Svetog cara Konstanina i carice Jelene koja će biti završena do tada. Veliki događaj će biti i Mizički edikt na kome će učestvovati horovi duhovne muzike iz celog svea, kaže Radović koji ne želi da se izjasni koliko će proslava koštatai.\nAmbiciozne planove iima i niški Zavod da zaštitu spomenika čiji direktor Miodrag Veljović najavljuje potpuno novi izgled Tvrđave u centru grada. Počeće i sa iskopavanjem Konstantinovog grada unutar Tvrđave a podići će Muzej antike.\nSrpska pravoslavna Crkva u Leskovcu organizovala je večeras u ovom gradu litiju molitvene podrške Srpskoj pravoslavnoj Crkvi u Crnoj Gori. (više…)\nLESKOVAC - Stotinak pijačnih tezgi na novoj zelenoj pijaci u Leskovcu koštaće građane oko 5 miliona dinara, saopšteno je na današnjem Gradskom veću.…


SBB iznenađen pokretanjem postupka – Matrica slobode medija\nSBB iznenađen pokretanjem postupka\nBeograd, 30.mart 2018.godine-\nKomisija za zaštitu konkurencije pokrenula je postupak protiv SBB zbog sumnje da su zloupotrebili dominantni položaj na tržištu, i nisu adekvatno obrazložili zbog čega su početkom ove godine mesečnu pretplatu povećali za 100 dinara.\nU SBB-u tvrde, međutim, da su „detaljno pojasnili strukturu troškova“ i da su „iznenađeni i da je nakon tako detaljnog obrazloženja došlo do pokretanja postupka“.\n– Iznenađeni smo i da je nakon tako detaljnog obrazloženja došlo do pokretanja postupka, naročito imajući u vidu da je RATEL kao nadležno telo za telekomunikacije konstatovalo da je tržište vrlo konkurentno i ukinulo je kontrolu cena. Nedavno je i sama Komisija za zaštitu konkurencije odlučila da je tržište konkurentno i da nema smetnji da SBB preuzme IKOM – ističu za Danas u SBB.\nU ovoj kompaniji napominju da je jasno da rastu troškovi TV sadržaja i kod nas i na svetskom nivou kao posledica rasta cena prava prenosa. „Samo u proteklih godinu dana investirali smo 45 miliona evra u infrastrukturu i opremu. Sa svim tim povećanjima troškova tržište je i dalje izrazito konkurentno i mi smo i dalje među jeftinijim operatorima“, napominju u SBB.\nTvrde da sve rade u skladu sa domaćim i međunarodnim propisima i praksom, kao i da intenzivno sarađuju sa Komisijom za zaštitu konkurencije, te da je njihovo ponašanje potpuno u skladu sa rešenjem Komisije o koncentraciji IKOM-a.\nNa pokretanje postupka protiv ovog kablovskog operatera Komisija se odlučila zato što je analizom utvrdila da postoji osnovana sumnja da SBB na tržištu povređuje konkurenciju.\nKomisija je, naime, uslovno odobrila SBB-u preuzimanje IKOM-a, a jedan od uslova je bio da u naredne dve godine SBB pravovremeno obavesti Komisiju o svakoj promeni cene osnovnog paketa. Kako je SBB od 1. januara povećao osnovnu mesečnu pretplatu za 100 dinara na 1.395 dinara Komisija je zatražila od SBB-a da jasno i precizno dokumentuje uzroke povećanja cena svojih usluga. Podaci i informacije koje je SBB dostavio nisu, kako navode u Komisiji, ukazali da je povećanje cene od 100 dinara u potpunosti prouzrokovano rastom troškova. Komisija će, kako su istakli, u skladu sa članom 41. Zakona o zaštiti konkurencije utvrditi činjenično stanje, odnosno utvrditi da li je cena za predmetnu uslugu utvrđena u iznosu koji je nepravično visok, što može voditi eksploataciji korisnika ove usluge ili ne.\n← Previous Previous post: U prvom tromesečju milijarda dinara za medijske projekte u Srbiji\nNext → Next post: Kontrola državne pomoći


Kakav je domet "Maršalovog plana" crnogorskih vlasti? - Svetionik.com\nGlas Amerike #3916\n3916 Kakav je domet "Maršalovog plana" crnogorskih vlasti?\nGlas Amerike · 14.10.2021 21:43\nGlas Amerike 1 mesto · 15.10.2021 18:35\nDugogodišnji američki diplomata Kristofer Hil, kojeg je predsjednik Džo Bajden nominovao za novog ambasadora u Srbiji, u Beograd će donijeti višegodišnje iskustvo, veze sa najvišim političkim strukturama u Vašingtonu i otvorenost za rješavanje problema na novi način, rekao je u intervjuu za Glas Amerike Majkl Kirbi, ambasador u Srbiji od 2012. do 2016. Kirbi, koji je tokom dugogodišnje diplomatske karijere sa Bajdenovim kandidatom radio u američkim ambasadama u Poljskoj i... Pročitaj više\nBranimir Stojanović o izborima na Kosovu\nGlas Amerike 3 mesto · 17.10.2021 22:45\nSamostalni kandidat za gradonačelnika Gračanice Branimir Stojanović rekao je za Glas Amerike da je “ovo definitivno bila jedna neravnopravna politička borba i utakmica u kojoj je bilo svega i svačega“ Pročitaj više\nBlinken: Radujemo se izgradnji još snažnijeg partnerstva sa Srbijom u narednih 140 godina\nGlas Amerike 3 mesto · 14.10.2021 14:14\nAmerički državni sekretar Entoni Blinken saopštio je da u narednih 140 godina Sjedinjene Države očekuju izgradnju još snažnijeg partnerstva sa Srbijom. Tu objavu na profilu društvene mreže Tviter postavio je povodom jubileja uspostavljanja diplomatskih odnosa dve države. “Srećni smo što obeležavamo 140 godina diplomatskih odnosa između Sjedinjenih Država i Srbije. Naša dva naroda dele istoriju prožetu prijateljstvom i dubokim kulturnim vezama. Radujemo se izgradnji još snažnijeg partnerstva u narednih 140... Pročitaj više\nGlas Amerike 2 mesto · 18.10.2021 15:03\nGeneral Kolin Pauel, prvi crnac koji je postao američki državni sekretar, i bivši načelnik združenog generalštaba američkih oružanih snaga, preminuo je u ponedeljak od komplikacija zbog Kovida-19. Imao je 84 godine. Njegova porodica objavila je vest o njegovoj smrti na Fejsbuku. "Izgubili smo izuzetnog, nežnog supruga, oca, decu i velikog Amerikanca", napisali su. Porodica navodi da je Pauel bio potpuno vakcinisan protiv virusa, i zahvalila se osoblju Nacionalnog medicinskog centra... Pročitaj više\nBlinken i Borelj razgovaraju o transatlantskoj saradnji, Avganistanu, Balkanu, Rusiji i Kini\nGlas Amerike 3 mesto · 14.10.2021 19:18\nAmerički državni sekretar Entoni Blinken i visoki predstavnik Evropske unije za spoljnu politiku i bezbednost Žosep Borelj susreli su se u Vašingtonu u zdanju Stejt departmenta. Njihov sastanak organizovan je u okviru Boreljeve dvodnevne posete Sjedinjenim Državama tokom koje će, kako je objavio na društvenoj mreži Tviter, sa partnerima raditi na primeni transatlantske agende. Državni sekretar Blinken je uoči razgovora sa Boreljom poručio da je Evropska unija najznačajniji partner Sjedinjenih... Pročitaj više\nKada će Kina nadmašiti SAD po vazdušnoj superiornosti?\nGlas Amerike · 14.10.2021 10:07\nDecenijama je vojska Sjedinjenih Država imala koristi od vazdušne nadmoći nad svojim neprijateljima u svim sukobima koje je vodila širom sveta. Više milijardi dolara vredna ulaganja Pentagona u napredne ratne avione, sisteme naoružanja, satelite i nosače aviona učinili su vazdušne snage centralnim delom američke globalne vojne moći. Međutim, Kineska narodnooslobodilačka vojska (PLA) brzo se modernizuje, a vojni lideri i analitičari kažu da Vašington možda više ne može uvek da se... Pročitaj više\nSavet bezbednosti UN razmatra šestomesečni izveštaj o Kosovu\nGlas Amerike 2 mesto · 15.10.2021 15:00\nSavet bezbednosti Ujedinjenih nacija razmatra u Njujorku šestomesečni izveštaj generalnog sekretara UN Antonia Gutereša o radu Misije UN na Kosovu. Izveštaj predstavlja i obrazlaže šef Misije i specijalni predstavnik generalnog sekretara UN Zahir Tanin. Uoči sednice Tanin je rekao da je dokument usredsređen na reformu vlade, vladavinu prava, bezbednosna pitanja i situaciju sa pandemijom korona virusa. Tanin je u okviru redovnih konsultacija, uoči zasedanja, odvojeno razgovarao sa predsednikom Srbije Aleksandrom... Pročitaj više\nBajden nominovao Kristofera Hila za ambasadora u Srbiji\nGlas Amerike · 14.10.2021 23:28\nAmerički predsednik Džozef Bajden nominovao je dugododišnjeg diplomatu Kristofera Hila za sledećeg ambasadora Sjedinjenih Država u Srbiji, saopštila je Bela kuća. Odluka o nominaciji objavljena je nekoliko dana pošto su se u javnosti Srbije pojavile informacije da bi aktuelni američki ambasador Entoni Godfri, posle dve godine službovanja u Srbiji, mogao okončati svoj mandat. U reagovanju za Glas Amerike ambasada Sjedinjenih Država saopštila je u sredu da nominacija novog ambasadora, kako... Pročitaj više\n"Mirdita, dobar dan" prvi put u Prištini\nGlas Amerike 2 mesto · 15.10.2021 16:36\nU Prištini je u četvrtak uveče počeo festival “Mirdita, dobar dan”, koji se poslednjih osam godina organizovao u Beogradu. Cilj Festivala je promovisanje kulturne i umetničke scene Kosova i Srbije. Festival “Mirdita, dobar dan” u Prištini je otvoren projekcijom filma „Zaceli me“ Danijele Štajnfeld, koji govori o seksualnom nasilju nad ženama. Prethodno je, uz di-džeja, izveden performans „Dreg kraljica“. Ovaj festival, koji se prvi put u punom kapacitetu organizuje u... Pročitaj više\nGlas Amerike · 15.10.2021 14:29\nAmbasadorka Sjedinjenih Američkih Država u Crnoj Gori, Džudi Rajzing Rajnke, rekla je na 2BS Forumu da je zabrinuta zbog nivoa podjela u Crnoj Gori, navodeći da je njen multikulturalizam bio ponos zemlje i faktor stabilizacije na Zapadnom Balkanu. “Kad sam stigla u Crnu Goru, multietničnost i multikulturalizam su bili za ponos, nedavni događaji pokazali su nivo tenzija”, kazala je Rajzing Rajnke i dodala da potencijal za podjele i dalje postoji,... Pročitaj više\nVidiš 3,925 vesti od ukupno 3,950.


Poslato: 15. februar 2012.\nLync CPU Hitna pomoc NS case study.docx\nZavod za hitnu medicinsku pomoć Novi Sad obavlja sve aktivnosti u vezi sa zbrinjavanjem urgentnih i zadesnih stanja na teritoriji grada Novog Sada i okoline, na površini od 60 km2 sa oko 400.000 stanovnika, uključujući i intervencije na Koridoru 10 u dužini od oko 60 km. Terenske intervencije tokom 24 sata obavlja osam lekarskih ekipa: četiri u gradu, i po jedna na isturenim punktovima. Njima su pridodata i dva vozila sanitetskog prevoza, tzv. „hladnog transporta“, odnosno transporta po uputu izabranog lekara. U toku dana 11 vozila radi na sanitetskom prevozu pacijenata, a dva vozila služe samo za prevoz pacijenata na hemodijalizu, dok je u rezervi raspoloživo devet vozila, koja se po potrebi u kratkom roku mogu aktivirati i staviti na raspolaganje. U dispečerskom centru rade četiri operatera, koji primaju pozive i po potrebi ih prosleđuju šefu dispečerske službe, zaduženom za koordinaciju sa ekipama na terenu.\nZavod za hitnu medicinsku pomoć u Novom Sadu, koji sa osam mobilnih ekipa pokriva oblast sa oko 400.000 stanovnika, pre uvođenja novog informacionog sistema koristio je sistem baziran na papirnoj dokumentaciji. Osim što je to usporavalo procese, u kojima svaki sekund može značiti razliku između života i smrti, otežavalo je i bilo kakav oblik poslovne analitike. Uvođenjem novog sistema u dispečerski centar baziranog na Lync 2010 rešenju, što je jedna od prvih implementacija ovog rešenja u hitnoj medicinskoj službi na globalnom nivou, smanjena su vremena odziva operatera, koji sada mogu lakše da odrede inicijalnu dijagnozu i proslede je dispečeru, koji potom šalje mobilne ekipe na lice mesta. Pored toga, menadžment je dobio i detaljan uvid u sve najvažnije parametre funkcionisanja Zavoda, što im omogućava da bolje planiraju rast i razvoj ove važne ustanove.\nSada operater može da primi i distribuira svaku informaciju sa samo nekoliko klikova mišem i za samo nekoliko sekundi.\nDr Nenad Aracki\ndirektor, Zavod za hitnu medicinsku pomoć Novi Sad\nU dispečerskom centru Zavoda za hitnu medicinsku pomoć Novi Sad najvažniji deo poslovnog procesa se odvijao korišćenjem papirne dokumentacije, odnosno ručnim zapisivanjem podataka u odgovarajuće knjige i formulare. „Ograničenja takvog načina rada bila su da je pretraživanje ručno zapisanih podataka bilo vremenski zahtevno, da su analiza i statistika u realnom vremenu bili nedostupni, a da je precizno beleženje svih vremena u okviru procesa pružanja hitne medicinske pomoći bilo podložno različitim greškama. Zbog svega toga rad u dispečerskom centru je bio vrlo zahtevan i dosta je psihofizički opterećivao zaposlene“, objašnjava Dr Nenad Aracki, direktor Zavoda za hitnu medicinsku pomoć Novi Sad. Da bi se došlo do različitih izveštaja, podaci su morali biti prepisani iz papirne forme i uneseni ručno u računare koji se koriste u administraciji. S obzirom da nije postojao serverski sistem, već su podaci unošeni na pojedinačne računare, svako čuvanje, upravljanje i izveštavanje sa tako unetim podacima, bilo je nebezbedno i podložno potencijalnim greškama.\nStrateški ciljevi implementacije jednog modernog komunikacionog i organizacionog sistema bili su unapređenje rada Zavoda i njegova modernizacija prema evropskim i svetskim standardima. „Ono što je možda i najvažnije od svih tih ciljeva bilo je kako unaprediti zadovoljstvo pacijenata i podići motivaciju samih zaposlenih u radu na ovakvom sistemu. Razmišljali smo kako da realizujemo ovakve strateške ciljeve i došli praktično do jedinog mogućeg rešenja, a to je da skratimo određene vremenske parametre, s obzirom da znamo da je u našoj službi vreme praktično život“, ističe Dr Aracki.\nNa osnovu projektnog zahteva Zavoda za hitnu medicinsku pomoć Novi Sad, i na osnovu prethodnog iskustva koje firma CPU ima u službi Hitne pomoći grada Beograda, gde se ovakav sistem održava već više od šest godina, implementiran je novi informacioni i komunikacioni sistem za dispečerski i call centar koji se bazira na najnovijoj Microsoft platformi za objedinjene komunikacije Lync 2010. „Ovo je jedna od prvih, ako ne i prva implementacija na svetu u kojoj se Microsoft Lync koristi kao platforma za komunikaciju u urgentnoj medicinskoj službi“, ističe Vladimir Banić, direktor kompanije CPU, Microsoft Gold Certified partnera koji je implementirao ovo rešenje u dispečerskom centru Hitne pomoći u Novom Sadu. CPU je prvi verifikovani Microsoft Voice-Ready partner u Srbiji, a za prethodna uspešno implementirana Microsoft Unified Communications rešenja CPU je 2009. godine osvojio priznanje za najboljeg Microsoft partnera u regionu centralne i istočne Evrope.\nPostoji ukupno oko 40 korisnika kompletnog informacionog sistema u Zavodu. Radne stanice su na Windows platformi, a sa serverske strane koriste se Windows Server 2008, SQL Server 2008 R2, kao i Hyper-V tehnologija, dok je u centru svega Lync Server 2010. Proces implementacije je trajao oko devet meseci i obuhvatio je infrastrukturna, hardverska i softverska unapređenja, kao i obuku korisnika i puštanje sistema u rad.\n„Uspeli smo da skratimo određena vremena, pre svega vremena odziva call centra. S obzirom da dnevno primimo preko 650 poziva, bilo kakva ušteda na vremenu je vrlo bitna i dragocena. Sada operater može da primi i distribuira svaku informaciju sa samo nekoliko klikova mišem i za samo nekoliko sekundi“, kaže Dr Aracki. Smanjeno je i vreme odlučivanja, zato što je svakom od operatera na raspolaganju kompletna istorija poziva određenog pacijenta. Posle prikupljanja osnovnih podataka o pacijentu, medicinskom problemu i lokaciji na kojoj se pacijent nalazi, određuje se prioritet poziva i te informacije se samo jednim klikom prosleđuju dispečeru na dalju obradu. Dispečer potom na osnovu stepena hitnosti, lokacije pacijenta i raspoloživosti okolnih ekipa upućuje najbližu slobodnu ekipu na intervenciju. Takodje, firma CPU je u softver integrisala „listu problema“ definisanu od strane stručnjaka Hitne pomoći Novog Sada, koja predstavlja najčešće prijavljivane zdravstvene probleme pacijenata.\n„Kao šef dispečerskog centra smatram da smo uvođenjem novog sistema dobili mnogo na prijemu, trijaži i distribuciji poziva, čime se znatno poboljšava zdravstvena zaštita stanovništva Novoga Sada“, kaže Dr Srđan Čobanov, šef dispečerskog centra Zavoda. „Ovaj novi sistem nam je omogućio da možemo da pregledamo ranije pozive pacijenata. Kako su naši pacijenti uglavnom hronični bolesnici, oni najčešće i zovu i samim tim je postavljanje radne dijagnoze našeg dispečera olakšano, a posledica toga je i olakšana trijaža i slanje ekipe do datog pacijenta“, dodaje Dr Sanja Pokrajac-Nenadić, operater u dispečerskom centru Hitne pomoći u Novom Sadu.\n„Osim operativnih, imamo unapređenja i na strateškom planu. Prvi put smo u mogućnosti da analiziramo i sistematizujemo sve relevantne podatke, i prvi put sam ja kao lider u mogućnosti da odredim prioritete u daljem razvoju ove službe“, zaključuje Dr Nenad Aracki, direktor Zavoda za hitnu medicinsku pomoć Novi Sad. Planovi za dalje širenje i napredak sistema obuhvataju povezivanje u sistem udaljenih lokacija na kojima se nalaze izdvojene terenske ekipe hitne medicinske pomoći, implementacija Tablet PC ili PDA uređaja u vozilima terenskih ekipa i uspostavljanje direktne veze sa centralnom bazom podataka u realnom vremenu, kao i povezivanje sa drugim zdravstvenim institucijama na teritoriji grada Novog Sada.\nZa više informacija o proizvodima i uslugama kompanije CPU posetite Web lokaciju: www.cpu.rs\nPreuzmite video zapis studije slučaja: 41,4 MB


Branislav Kačar : Južne vesti\nJedini stari član Gradskog veća Niša kod nove gradonačelnice Branislav Kačar, sada je i zvanično podneo ostavku na tu funkciju, nakon što su to pre nekoliko meseci već najavljivale njegove kolege. Ipak, i dalje tvrdi da ne odlazi zbog sukoba sa Draganom Sotirovski, već zato što je dobio poziv za novu funkciju u Ministarstvu bez portfelja, kod jedinog ministra sa juga Novice Tončeva. Kaže da će biti njegov savetnik ili pomoćnik, a da je funkciju dobio i na poziv ministra Tončeva, ali da je to i partijski dogovor.\nPosle priče o ostavci Kačara, gradonačelnica poručuje da je svako slobodan da ode\n13:38, 23. 10. 2020.\nDa su informacije da je novi-stari član Gradskog veća Branislav Kačar podneo ostavku kuloarske priče, kaže gradonačelnica Dragana Sotirovski, iako te informacije dolaze iz Gradske kuće i od članova njihove, Srpske napredne stranke. Sotirovski takođe tvrdi da nema sukoba u Veću, ali da neće nikoga prisiljavati da u njemu ostane, ako neki većnik ima neku bolju ponudu ona će se, kaže, sa njim pozdraviti i zahvaliti mu na saradnji.\nDa je jedini iz prošlog saziva preostali član Gradskog veća Branislav Kačar podneo ostavku, svega dva meseca nakon "obnavljanja" funkcije, informacija je koja se sinoć proširila sportskim krugovima, onda odjeknula dalje, a kako Kačar danas kaže i njega su drugi obavestili o tome. Na poruke da li je podneo ostavku juče nije odgovarao, a sednica Veća koja je trebalo da se održi sinoć je otkazana.\nNiški većnik: Sledeće godine pravi se novi skejt park, a možda i dva\n08:32, 11. 7. 2019.\nDa gradska vlast planira da napravi skejt park u Nišu, a možda čak i dva, koja bi služila vozačima dasaka sa četiri točka, ali i BMX-eva i drugim ekstremnim sportistima, rekao je većnik zadužen za sport Branislav Kačar. Kako je onaj na Vizantijskom bulevaru kod Tutinog igrališta uklonjen jer je bio ruiniran i nebezbedan za korišćenje, skejteri će ili zadržati taj prostor ili će se park za njih graditi u Čairu.\nTužilaštvo ulaže žalbu na Kačarevu oslobađajuću presudu\n12:39, 30. 1. 2019.\nPremda je Osnovni sud prvostepenom presudom oslobodio gradskog većnika za sport i omladinu Branislava Kačara, u Osnovnom javnom tužilaštvu ističu da spremaju žalbu na ovakvu odluku.\nKačareva presuda i nakon mesec dana “putuje” do tužilaštva\n09:17, 15. 1. 2019.\nIako je prvostepena oslobađajuća presuda za niškog većnika za sport i omladinu Branislava Kačara doneta još 17. decembra 2018, još nije stigla do Osnovnog javnog tužilaštva, gde su najavili žalbu. Žalbe, međutim, nema dok sama presuda ne stigne do Tužilaštva, ali u Osnovnom sudu kažu da je nisu ni poslali, jer je još u izradi.\nNiški većnik za omladinu i sport Branislav Kačar, prema presudi sudije Osnovnog suda u Nišu Ane Vukojičić, oslobođen je optužbe da je učestvovao u malverzaciji oko javne nabavke za čišćenje i obezbeđivanje Gradske uprave. Pored Kačara, oslobođen je i službenik u Gradskoj upravi Aca Janković, koji je bio optužen da je saučestvovao u ovoj navodnoj malverzaciji. Na potezu je Tužilaštvo koje ima pravo žalbe na ovakvu presudu.\nRovče u niškoj Tvrđavi rekonstruisano bez dozvola\n11:23, 6. 12. 2018.\nNovoizgrađene tribine na terenima i postavljanje vodovodne i kanalizacione mreže samo su neki od radova u Rovčetu koji su obavljeni bez dozvole za izgradnju ili rekonstrukciju. Dok u KLERP-u tvrde da im dozvola nije ni bila potrebna, u Sekretarijatu za izgradnju Niša kažu da su bez dozvole mogli samo da sređuju postojeće objekte.\nBane Jovanović: Omladinci SNS ispaštaju zbog spornih tendera niške vlasti\n14:54, 25. 10. 2018.\nOsvrćući se na suđenje gradskom većniku Branislavu Kačaru kada je rekao da je sve radio po nalogu gradonačelnika Darka Bulatovića, odbornik Koalicije “Niš moj grad” Branislav Jovanović rekao je da je Niš postao grad "čudnih tendera“ i da je njihova posledica stradanje mladih kadrova Srpske napredne stranke koja je na vlasti.\nSuđenje Kačaru: Radio po nalogu Bulatovića, "za dobrobit Nišlija"\n14:32, 24. 10. 2018.\nIako je u Osnovnom javnom tužilaštvu niški većnik za omladinu i sport Branislav Kačar tvrdio da se ne seća telefonskih razgovora sa šefom Službe za zajedničke poslove Acom Jankovićem, kome je rekao da izmeni konkursnu dokumentaciju “da ne bi imao problema jer to dolazi sa vrha”, nakon preslušanih snimaka razgovora u sudnici, većnik se svega setio. Kačar je istakao da nije kriv, da je sve radio u interesu građana i po nalogu gradonačelnika Niša Darka Bulatovića. Ipak, tužilac je u njegovom iskazu, našao nekoliko nelogičnosti.\nNakon što je počelo suđenje u Osnovnom sudu u Nišu u slučaju niškog većnika za omladinu i sport Branislava Kačara, koji se tereti za nameštanje javne nabavke, odbrana optuženog je tražila odlaganje kako bi se utvrdilo da li su snimci razgovora koji se koriste kao dokazi autentični.\nZbog toga što mu je advokat Danilo Nikolić na godišnjem odmoru, odloženo je suđenje niškom većniku za omladinu i sport Branislavu Kačaru koji se sumniči za korupciju.\n18:12, 23. 7. 2021.\n12:16, 21. 7. 2021.\n11:27, 17. 7. 2021.\nVučić: Niški budžet mora da skoči na 200 ili 300 miliona evra i to u naredne 4 godine


Vučić: Moguće da Priština ima nečiju mnogo snažniju podršku nego što smo mislil - Politički.rs\nVučić: Moguće da Priština ima nečiju mnogo snažniju podršku nego što smo mislil\nPredsednik Srbije Aleksandar Vučić izjavio je u Briselu da će Beograd razmotriti da li je ponašanje prištinske delegacije u pregovorima posledica toga što Priština ima nečiju mnogo snažniju podršku nego što se mislilo.\nPosle dijaloga Beograda i Prištine na visokom nivou, Vučić je ponovio da predstavnik Prištine Aljbin Kurti nije prihvatio niti jednu od tri tačke iz predloga EU, tražeći da prvo budu rešena pitanja iz prošlosti.\nPredsednik Srbije je rekao da su takvim pristupom Kurtija bili nezadovoljni i šef evropske diplomatije Žozep Borel i specijalni predstavnik EU za dijalog Beograda i Prištine Miroslav Lajčak.\nOcenio je da situacija u dijalogu predstavlja “užasnu, a ne pat poziciju”.\n“Pat pozicija je da su svi zadovoljni, da svako dobije po pola boda, a ovo nije pat pozicija, ovde svi gubimo”, rekao je Vučić.\nDodao je da će delegacija Srbije opet doći na razgovore u Brisel i “biti konstruktivna”, ali da Albanci “neće da razgovaraju o onome što su potpisali, jer je to bilo pre izbora” na kojima je Kurti preuzeo vlast.\nVučić je izjavio da se vlast nije na vreme obračunala sa kriminalnom klanom Veljka Belivuka jer je imao “jatake u Ministarstvu unutrašnjih poslova, u našim redovima”.\nPovodom ponovnog prikazivanja na televiziji fotografija zločina za koje se sumnjiči Belivukova grupa, upitao je kritičare koju su to oni istragu sproveli.\n“Koga su to oni uhapsili: Šarića, ubice Milana Pantića, Slavka Ćuruvije, obačunali su se sa ‘Zemunskim klanom’ tek kad je ubijen premijer, a ubijali su svaki dan”, rekao je Vučić posle sastanka s kosovskim premijerom Aljbinom Kurtijem.\nPo njegovim rečima, oni koji ne žele da građani vide kakve je zločine počinila ta grupa, to čine “kako bi mogli da ih koriste kao svoje ekstremno pollitičko krilo, da kažu pa ništa ti ljudi nisu radili, već je reč o navijačima, iako su glave ljudi stavljali u kese koje posle isplivaju”.\n“Interesantno kako su se takvi ujedinili u zaštiti prava mafijaške grupe, pa neka ljudi razmisle čija prava time štite i zašto ljudi nemaju prava da znaju šta je neko činio”,rekao je Vučić.\nOn je rekao i da sudija Apelacionog suda Miodrag Majić, pre no što priča o pravnoj državi, treba da odgovori na osnovu kojih dokaza je pustio na slobodu “Gnjilasku grupu”.\nPredsednik Srbije je zjavio da o stavovima dela opozicije koja, zbog izbornih uslova najavljuje mogućnost i izlaska na ulicu, ne može da razgovora na ozbiljan način.\nVučić je za televiziju Pink stavove dela opozicije nazvao “snovima i fantazijama”.\nUpitan o najavama eventulnog izbornog bojkota i izlaska na ulicu dela opozicije, Vučić je ironično odgovorio “i onda će da da nas tuku, onda ćemo da plivamo, oni će da nas ubijaju jer oni imaju pravo na to i jer je to noramalno i uobičajno”.\n“Ali hajde, pustite ljude, da pričamo o nekim ozbiljnim temama, Kosovo i Metohija je ozbiljna tema, a o njihovim snovima i fantazijama stvarno ne mogu da razgovaram na ozbiljan način”, rekao je Vučić.\nOn je odbacio tvrdnju lidera Stranke slobode i pravde Dragana Đilasa da laže kada dođe u Brisel i dodao da “jedini koji laže je upravo Đilas”.\nVučić je rekao i da “ne bih voleo da oni opet pljačkaju Beograd”, te dodao da “brojke sve pokazuju”.\n“Neka ljudi gledaju, neka razmišljaju i neka vide sami šta smo sve dobro uradili”, rekao je Vučić.\n“Neće biti ništa sa Rio Tintom ‘dok mi i narod ne budemo odlučili”\nVučić je zjavio danas da “neće biti ništa sa Rio Tintom dok mi i narod ne budemo odlučili”.\n“Neću da se krijem ni od koga, nego ću da kažem narodu šta su alternative, da kažem narodu: šta dobijate, šta gubite”, rekao je Vučić.\nKako je dodao, “ako je u skladu – potpisaće, bez obzira da li mi se sviđa ili ne”.\n“Taj je zakon je pravljen da bi se splavovi uređivali, pa se ‘splav-mafija’ pobunila, a onda su iskorisitili ove lažove koji pričaju bajke da je to zbog Rio Tinta, zbog ne znam čega”, rekao je Vučić.\nTags: ALEKSANDAR VUČIĆ BRISEL DIJALOG BEOGRADA I PRIŠTINE\nPrevious Malinović: Vojnici okrenuli leđa generalu, neviđena sramota za njega\nNext Kurti: Nikada nisam rekao da su Srbi genocidni narod


Lidl uvodi privatno osiguranje za svoje zaposlene – Regionalne Vesti | Srbija\nLidl uvodi privatno osiguranje za svoje zaposlene\nKompanija Lidl Srbija saopštila je da za sve svoje zaposlene uvodi privatno zdravstveno osiguranje i povećanje nadoknade za\nKompanija Lidl Srbija saopštila je da za sve svoje zaposlene uvodi privatno zdravstveno osiguranje i povećanje nadoknade za topli obrok na mesečnom nivou.\nNa ovaj način, kako je navedeno, poboljšavaju se uslovi rada svim zaposlenima jednako, bez obzira na poziciju.\n„Kroz proaktivan pristup brizi o zdravlju zaposlenih želimo da podstaknemo kolege na razmišljanje o prioritetima na poslu i u životu, kako bi u svakom od ovih aspekata realizovali svoj pun potencijal. Privatno zdravstveno osiguranje, kao i povećanje toplog obroka, obezbeđujemo pod istim uslovima za sve zaposlene, one u prodavnicama, Logističkom centru i Upravnoj zgradi“, izjavila je rukovodilac sektora Ljudski resursi u ovoj kompaniji Milena Dodig.\nKompanija Lidl Srbija zapošljava više od 1.500 radnika, a da ceni trud svojih zaposlenih pokazuje dodatnim benefitima koje im pruža, piše u saopštenju.\nIstiče se da povećanje nadoknade za topli obrok dovodi do uvećanja mesečne zarade, a privatno zdravstveno osiguranje zaposlenima obezbeđuje zdravstvenu zaštitu i mogućnost da koriste usluge privatnih ordinacija i laboratorija, kao i da pod povoljnijim uslovima osiguraju članove svoje porodice.\nReč je o dodatnom nivou zdravstvene zaštite pojedinca koje je ugovoreno nezavisno od obaveznog državnog zdravstvenog osiguranja.\nU saopštenju se navodi da svojim jedinstvenim poslovnim konceptom, kompanija Lidl Srbija podiže standarde na tržištu maloprodaje uvodeći nove trendove u segmentu odnosa prema zaposlenima.\n„Benefiti na polju zdravstvene zaštite su samo jedan segment koncepta brige o zaposlenima u Lidlu zahvaljujući kome je ova kompanija nagrađena priznanjem ‘Top employer’ na nivou cele Evrope“, piše u saopštenju.\nBarcelona gipsy Balkan orchestra u čačanskom Domu kulture\nUsvojen operativni plan sprovođenja preventivnih mera zaštite od požara u Moravičkom okrugu


Kosovo: Protesti zbog suđenja bivšim pripadnicima OVK - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Kosovo: Protesti zbog suđenja bivšim pripadnicima OVK\nKosovo: Protesti zbog suđenja bivšim pripadnicima OVK\nU Prištini su 2013. godine održane demonstracije nakon što su Euleksovi tužioci podigli optužnicu za ratne zločine protiv bivših pripadnika Oslobodilačke vojske Kosova (OVK), dok su učesnici u mreži trgovine organima osuđeni na zatvorske kazne.\nGrađani su izašli na ulice glavnog grada u maju, nezadovoljni privođenjem grupe bivših pripadnika OVK koje Misija vladavine prava EU na Kosovu (Euleks) tereti za ratne zločine nad civilnim zatvorenicima držanim tokom rata u kampu OVK.\nMeđu optužnima su se našli nekadašnji komandant Kosovskih bezbednosnih snaga (KBS) Sulejman Selimi, danas ambasador Prištine u Tirani, i gradonačelnik Srbice Sami Luštaku.\nDemonstranti i nekoliko poslanika Skupštine Kosova zahtevalo je od Vlade da preispita Euleksov mandat za krivično gonjenje ratnih heroje povodom takvih zločina.\nMeđutim, šef Euleksa Bernd Borhart ostao je pri tome da će se procesuiranja nastaviti.\n“Euleks će, uz pomoć kosovskih partnera, nastaviti sa naporima da obezbedi pravdu najranjivijima u društvu; da počinioce, ko god da su, privede pravdi”, rekao je Borhart.\nKritike su ponovo usledile u novembru kada je Euleks podigao optužnicu protiv tzv. “Dreničke grupe”, u predmetu protiv Selimija, Luštakua i još 13 bivših pripadnika OVK.\nSedište Eulksa u Prištini opkolili su demonstranti koji su se do zgrade uputili skandirajući parole kao što su “Sloboda za naše oslobodioce”, pevajući nacionalističke pesme i zahtevajući hitno oslobađanje uhapšenih bivših boraca.\nZatvorske kazne za mučitelje i trgovce organima\nTrojica bivših pripadnika OVK poznatih kao “Lapska grupa” – među njima Latif Gaši, poslanik vladajuće Demokratske partije Kosova (DPK) – osuđeni su na ukupno 13 godina zatvora za mučenje ratnih zarobljenika u logoru.\nU obrazloženju presude kaže se da su oni “naredili i učestvovali u premlaćivanju i mučenju civila albanske nacionalnosti zatočenih u logoru kod Lapaštice sa ciljem da izmame priznanje zatvorenika kako su bili nelojalni prema OVK”.\nU drugom slučaju, međutim, Fatmir Ljimaj, bivši komandant OVK koji je danas takođe poslanik, oslobođen je sa još devetoricom okrivljenih optužbi za ratne zločine nad albanskim i srpskim zatvorenicima počinjenim tokom rata u privremenom logoru Klečka.\nBio je to drugi put da je istaknuti poslanik i bivši pripadnika OVK poznat kao “komandant Čelik” oslobođen optužbi.\nKosovski sud je krajem aprila osudio petoricu ljudi za učešće u protivzakonitoj trgovini i preprodaji ljudskih bubrega na klinici “Medikus” kod Prištine.\nSud u Prištini proglasio je krivim vlasnika klinike “Medikus” Ljutfija Dervišija za organizovani kriminal i trgovinu ljudima, i osudio ga na osam godina zatvora i naložio mu da plati novčanu kaznu od 10.000 evra. Njegov sin Arban Derviši proglašen je krivim po istim tačkama optužnice.\nU optužnici se precizira da je na klinici 2008. godine obavljeno tridesetak ilegalnih presađivanja bubrega.\nSiromašni davaoci su na Kosovo dovođeni iz Turske, Rusije, Moldavije i Kazahstana pod lažnim obećanjem da će za svoje bubrege dobiti i do 15.000 evra.\nEuleksovo tužilaštvo navelo je da su primaoci organa, uglavnom državljani Izraela, plaćali više od 70.000 evra za bubrege.\nZa turskim doktorom Jusufom Sonmezom i izraelskim državljaninom Mošeom Harelom, koji se terete da su trgovali ljudima i učestvovali u organizovanom kriminalu, izdata je Interpolova poternica. Oni se u bekstvu nalaze od podizanja optuženice u junu 2011. godine.\nPosle izricanja presude, Euleks je pokrenuo novu istragu protiv osmoro ljudi osumnjičenih za učešće u mreži trgovine organima.\n“Istraga se vodi protiv osam pojedinaca zbog sumnje da su počinili krivično delo organizovanog kriminala, trgovine ljudima, teških telesnih povreda, zloupotrebe zvaničnog položaja, prevare i korupcije”, saopštio je Euleks.\nEuleks nije isključio mogućnost proširivanja istrage protiv više osumnjičenih – iako do sada nisu pronađeni dokazi koji dovode u vezu trgovce organima i pripadnike OVK.\nMalo novih vesti o nestalima\nGodina je započela zahtevima upućenim Vladi Kosova da pojača napore u pronalaženju 1.726 ljudi koji se i dalje vode kao nestali od sukoba OVK sa srpskim snagama bezbednosti 1998. i 1999. godine.\nNevladina organizacija Savet za zaštitu ljudskih sloboda i prava na Kosovu saopštila je da bi vlasti trebalo da istraže pitanje nestalih u ratu “bez obzira na njihovo nacionalno poreklo” i da privedu pravdi “sve koji su doprineli njihovom nestanku”.\nOva tema pokretana je više puta tokom godine putem poziva vlastima u Prištini i Briselu da pojačaju politički pritisak na Beograd kako bi preduzeli konkretne korake.\nPredstavnik EU na Kosovu Samuel Žbogar izjavio je da se “nada da će normalizacija odnosa Kosova i Srbije, koju želimo da postignemo ovim dijalogom, pomoći da se reši i ovo pitanje”.\nKrajem 2013. godine iskopani su posmrtni ostaci na lokaciji kod Raške u Srbiji, gde se veruje da su pokopani kosovski Albanci koje su tokom rata ubile srpske snage.\nPorodice i dalje iščekuju vesti o sudbinama njihovih najmilijih, budući da još nije objavljeno koliko je tela pronađeno.\nSandra Orlović za Vesti B92 o poštovanju prava žrtava ratnih zločina na reparacije\nPosted On 23rd October 2015 ~ Comments Off on Sandra Orlović za Vesti B92 o poštovanju prava žrtava ratnih zločina na reparacije


LineVet - Animal Health And Care\nSamo najbolji proizvodi naučno dokazane efikasnosti i stalna edukacija na području prehrane pasa garancija su besprekornosti.\nTajna kvaliteta svih proizvoda leži u činjenici da se radi o renomiranim proizvođačima koji svojim dokazanim radom na području zdravlja i dobrobiti životinja na prvo mesto stavljaju konstantno ulaganje u razvoj.\nPozajmljeni deo prirode u vašem domu zahteva posebnu pažnju i brigu.\nKvalitet života terarijumskih životinja zavisi od postizanja uslova sličnih onima koji prevladavaju u njihovom prirodnom staništu. Izazov kreiranja zatvorenog biološkog mikrosistema samo je jedan od razloga zašto ovaj hobi budi entuzijazam i lakoćom osvaja nove poklonike.\nZbog osetljivosti ovih mikrosistema presudna je pouzdanost svih komponenata (tehnike, dekoracije, lekova, hrane…).\nTrajanje i kvalitet života akvarijumskih ribica najviše zavisi od kvaliteta akvarijuma, opreme i hrane.\nBilo da ste početnik ili stručnjak u području akvaristike, sve potrebne elemente najboljeg kvaliteta pronaći ćete u našoj ponudi. Ukoliko uspete svoj akvarijum urediti tako da se u njemu i ribice i biljke osećaju dobro (kvaliteta vode, osvetljenje, temperatura, biološki uslovi...) tada će i sam akvarijum izgledati prirodno i lepo.\nHSPD ADULT SMALL&MINI PERFECT WEIGHT 1kg + 500g GRATIS\nHSPD ADULT SMALL&MINI PILETINA 1kg + 500g GRATIS\nSamo su najbolji proizvodi naučno dokazane učinkovitosti i stalna edukacija na području veterinarske medicine garancija uspeha.\nGarancija kvaliteta svih proizvoda leži u činjenici da se radi o renomiranim proizvođačima koji svojim dokazanim delovanjem na području zdravlja i dobrobiti životinja na prvo mesto stavljaju konstantno ulaganje u razvoj.\nUska saradnja sa svim proizvođačima omogućuje stalni dotok novih saznanja s područja veterinarske medicine koja prenosimo na naš tim i poslovne partnere.


Dačić je ljut - Odstupanje od stava SPS pokušaj mog rušenja - SandzakHaber.Net , Sandžačke Internet Novine !\nNaslovna Vijesti Dačić je ljut – Odstupanje od stava SPS pokušaj mog rušenja\nDačić je ljut – Odstupanje od stava SPS pokušaj mog rušenja\nOd Redakcija - 27. Marta 2014. 0 54 Podeli na Fejsbuku\ntweet Beograd – Lider socijalista Ivica Dačić najavio da će zakazati sednice Predsedništva i Glavnog odbora SPS-a jer, kako kaže, u toj stranci ne mogu da postoje dve politike.\nIvica Dačić izjavio je da javna odstupanja od stava socijalista o nastavku saradnje sa Srpskom naprednom strankom dovodi u vezu sa pokušajima njegovog rušenja u SPS-u, prenosi Beta.\n“To je legitimno, ali na sednicama partijskih organa. Posle donošenja odluke niko nema pravo da iznosi drugačije stavove bez posledica”, naveo je Dačić.\nDačić, koji je na pitanja Politike odgovorio pisano jer se nalazio izvan zemlje, najavio je da će zakazati sednice Predsedništva i Glavnog odbora SPS-a jer u toj stranci ne mogu da postoje dve politike, i dodao da će “svako morati da objasni svoje postupke”.\nFunkcioner SPS Novica Tončev izjavio je pre nekoliko dana da SPS ne treba da bude u Vladi Srbije pošto SNS ima većinu, ali je dodao i da će poštovati odluku organa svoje stranke o tom pitanju.\nNa to je reagovao potpredsednik SNS Nebojša Stefanović, rekavši da će predložiti lideru svoje stranke Aleksandru Vučiću da vladu formira bez socijalista.\nU izjavi Ivice Dačića ističe se da je Predsedništvo podržalo njegov stav da treba nastaviti saradnju sa naprednjacima, i navodi da će onaj ko misli drugačije od organa stranke “morati da bude moj protivkandidat na kongresu, ili mu neće biti mesta u rukovodstvu”.\nKLJUČNE REČIdacic PODELI\ntweet Prethodni tekstRuskim zvaničnicima u parlamentu zabranjen iPadSledeći tekstNastavlja se saslušanje Jasne Matić i još troje uhapšenih Redakcija\tPOVEZANE OBJAVEVIŠE OD AUTORA


Ratifikacija CEFTA-e iskorak ka ekonomskoj i trgovinskoj integraciji BiH - Klix.ba\nRatifikacija CEFTA-e iskorak ka ekonomskoj i trgovinskoj integraciji BiH\n26.9.2007. u 15:57\nDelegacija Evropske komisije u BiH pozdravlja ratifikaciju Srednjoevropskog sporazuma o slobodnoj trgovini (CEFTE), smatrajući to velikim iskorakom ka ekonomskoj i trgovinskoj integraciji BiH unutar regije i na putu ka evropskim integracijama.\nKako je saopćeno iz Delegacije EC-a u BiH, CEFTA predstavlja ključni stub regionalnog ekonomskog razvoja od čega će koristi imati sve zemlje učesnice.\nOvim sporazumom se produbljuju postojeći trgovinski odnosi i poboljšava ekonomska međuzavisnost unutar regije. Time će se olakšati konkurentnost BiH i njene perspektive stranih ulaganja, čime se omogućava BiH da se djelotvornije natječe za veoma potrebni strani kapital.\nTime će se otvoriti i više radnih mjesta, unaprijediti ekonomski razvoj i uopćeno poboljšati životni standard njenih građana. To mogu potvrditi iskustva starih zemalja članica CEFTA-e koje su danas članice EU.\nDelegacija EC-a navodi kako je regionalna integracija unutar CEFTA-e proces koji je komplementaran procesu evropskih integracija, čime pokazuje da je dokazani instrument za nove zemlje članice CEFTA-e da unaprijede svoje odnose unutar procesa evropskih integracija.\nUspješan završetak procesa ratifikacije CEFTA-e od BiH, pokazuje njenu namjeru da unaprijedi oba ova procesa, saopćeno je.


SPECIJALNI DODATAK GLASA JAVNOSTI\nNacionalna banka Grčke u Srbiji izdaje svoje prve platne kartice iz "viza" programa od novembra ove godine. "Viza elektron" debitne kartice mogu da dobiju svi zainteresovani građani bez posebnih uslova - potrebno je samo da korisnik podnese zahtev i otvori račun u banci. Do odgovarajućeg iznosa koji ima na računu, korisnik debitne kartice može da vrši plaćanja i podiže gotovinu na svim prodajnim mestima i bankomatima koji prihvataju "viza" kartice kako u zemlji, tako i u inostranstvu.\nKlijenti banke koji otplaćuju neki od potrošačkih kredita uskoro će imati mogućnost da preko bankomata vrše otplatu rata kredita, tako što će prebaciti odgovarajuća sredstva sa svog tekućeg računa, na račun preko koga otplaćuju kredit.\nPrvi put kod nas na tržištu biće omogućeno i polaganje sredstava (gotovine) na račun u banci preko bankomata, praćenjem uputstava sa ekrana i biranjem odgovarajućih opcija na tastaturi bankomata, bez ulaska u poslovnicu banke.\n"Planiramo da izdamo oko 1.500 kartica mesečno, kaže Miodrag Kondić, rukovodilac Centra za platne kartice ove banke, koja se priprema za izdavanje "viza klasik" revolving kreditne kartice početkom sledeće godine. "S obzirom na nove restriktivne mere Narodne banke Srbije, vezane za korišćenje čekova građana i dobijanje potrošačkih kredita, očekujemo da će građani biti jako zainteresovani za nju. Revolving kreditne kartice će biti dostupne bez polaganja depozita, menice ili žiranata, čak i onim građanima koji nemaju otvoren tekući račun sa stalnim primanjima kod naše banke", kaže Kondić.\nProcena kreditnog boniteta klijenta će se vršiti utvrđenim statističkim metodama u svetu, takozvanim credit-scoringom, a kreditni limiti će se određivati za svakog klijenta posebno, na osnovu podataka proverenih u Kreditnom birou.\n"Viza elektron" program se promoviše i kroz "viza-kampanju" povodom izdate milionite "viza" kartice u Srbiji, a glavna nagrada iznosi 60.000 dinara.\nSpecijalni dodatak- platne kartice\nNacionalna banka Grčke: Kreditna kartica bez depozita\nHVB Banka: "Viza gold" za osiguranje na putu\nRajfajzen banka: "Revolving" kartica za odloženo plaćanje\nAgro banka: Postavlja se prvi bankomat\nNacionalna štedionica: Akcija za "master kard" i "maestro"\nDelta banka: Potrošački i gotovinski kredit\nKomercijalna banka: "Master standard" za plaćanja do 60 dana\nSosijete ženeral banka: Kartice za mlade\nMeridijan banka: Dve "mebe" u paketu\nVojvođanska banka: Svi paketi "Vize" i "Dina karda"\nProkredit banka: Zaštićen "novac"\nKredi banka: Lokalna "kvin" kartica\nDomaća kompanija "Eurosalon" petnaest godina posle osnivanja\n"Vizom" preko Interneta